Maya Karin Tak Menaruh Harapan Tinggi Jerman Rangkul Piala Dunia 2014

Semua yang mengikuti perkembangan dunia bola sepak dunia lebih lebih lagu dalam musim Piala Dunia 2014 ini sudah tahu yang Maya Karin merupakan penyokong kuat Jerman.

Maya Karin yang ditemui semasa majlis berbuka puasa bersama Warner Music dan pelancaran album 15 Senandung Aidilfitri telah memberitahu peluang untuk Jerman memenangi Piala Dunia 2014 adalah 50-50,

Walaubagaimanapun dia masih berharap bahawa pasukan kegemarannya itu berjaya menentang pasukan lawan pada malam kemuncak Piala Dunia, Ahad ini.

“Setakat ini saya tak boleh nak buat sebarang ramalan dan beria-ria kerana saya akan menonton dahulu di separuh pertama, dan apabila mendapati permainan mereka agak lancar barulah saya boleh berharap untuk kemenangan mereka. Saya tak boleh nampak terlalu yakin kerana apa saja boleh berlaku pada malam final itu,“ ujarnya.

Sementara itu, di majlis tersebut Maya turut menyanyikan single rayanya yang pertama berjudul Pulang dan berharap lagu tersebut bakal menjadi lagu malar segar (evergreen) untuk dimainkan di corong corong radio pada setiap tahun.

“Ini merupakan single pertama raya berjudul Pulang. Masa mula-mula dengar melodi lagu ini saya sudah mula jatuh hati kerana telah diberi nafas baru dan berharap lagu ini bakal berkumandang di radio-radio pada setiap tahun,“ katanya.

Maya Karin juga memberitahu bahawa dia akan terbang ke kota London sebelum balik beraya di Malaysia untuk bersama-sama adik dan bapanya berbuka puasa di sana.

“Saya akan ke London pada malam ini untuk berada di sana bersama adik dan bapa untuk berbuka puasa di sana selama beberapa hari sebelum saya pulang ke Malaysia untuk beraya di sini,“ tambah Maya Karin lagi mengakhiri perbualan. (rtky/hfz)


Nelydia Senrose Akui Ada Selisih Faham Dengan Qi Razali

Sedangkan lidah lagi tergigit apakan lagi suami isteri. Eh. Ini bukan pertama kali rasanya hubungan Nelydia Senrose & Qi Razali didakwa mempunyai masalah namun mereka berdua masih teguh bersama dan memegang janji untuk mendirikan rumahtangg bahagia hingga ke akhirnya.

Menerusi portal GUA hari ini, Nelydia Senrose mengakui baru baru ini terdapat sedikit salah faham antara mereka berdua sehingga menyebabkan mereka bergaduh di sebuah pusat membeli belah dan disaksikan para peminat yang terus tertanya tanya apakah puncanya.

“Saya tidak terkejut sama sekali isu ini timbul kerana ia perkara normal dan ianya berlaku sangat pantas. Pada saya, normal jika sepasang kekasih berselisih faham tetapi perselisihan faham itu bukan kerana hubungan kami ada masalah, sebaliknya kerana isu luar yang lain,” ujarnya.

Khabarnya pasangan ini bergaduh sehingga Nelydia Senrose menangis di khalayak ramai namun pelakon ini berkata hubungannya dengan Qi Razali baik baik sahaja dan harap peminat yang terlihat insiden itu tidak salah faham. (rtky/m)


Tulis Puisi, Felixia Yeap Luah Keinginan Mahu Ke Bumi Gaza

Masih mahu menulis tentang Felixia Yeap? Ya, selagi anda semua sampai ke sini dan mahu baca tentang perkembangan bekas model Playboy. Dan, kalau anda perasan kami masih menggunakan nama lamanya kerana nama baru terlalu sukar untuk dieja. Alasan.

Semua sedar akan perkembangan terbaru di Palestin di mana rakyatnya kini sedang berhadapan dengan serangan demi serangan dari udara pihak pertahanan Israel. Sebagai laman hiburan, disini kami bukan mahu bercerita tentang isu semasa.

BACA: Felixia Yeap Nafi Peluk Islam Kerana Mahu Berkahwin, Tidak Tolak Jodoh Awal

Felixia Yeap yang sah bergelar seorang penganut Islam baru baru ini menulis sebuah puisi dengan tajuk ‘Biarlah Palestin Menang’ yang didedikasikan khas buat saudara di bumi Palestin.

Dalam bait bait pusisi tersebut, terlihat keinginan Felixia Yeap untuk ke sana membantu mereka yang memerlukan selain mahu mati dalam keadaan jihad.

“Ingin saja ku kata pada ibu ku yang tua bekalanku untukmu cukup sampai bila-bila biarlah anak perempuan mu ini pergi, sesungguhnya semua orang akan mati jika benar Allah tarik nyawaku di situ maka syahid dan manislah pemergianku”

Anda boleh baca puisi nukilan Felixia Yeap di laman blog beliau secara penuh dan kami kira ianya sesuatu yang bagus. Sama sama kita doakan kesejahteraan bumi Palestin. (rtky/m)


Fizz Fairuz Jadi Panas Baran Sejak Almy Nadia Mengandung

Berita kehamilan Almy Nadia mendapat reaksi positif ramai lebih lebih lagi mereka yang sentiasa mendoakan kebahagiaan pasangan ini yang bukan mudah perjalanan mereka untuk bergelar suami isteri sepanjang beberapa tahun lalu.

Namun, tidak kurang juga yang membawa mulut mengatakan kandungan Almy Nadia hadir terlalu awal dek kerana baru sahaja tamat menjalankan resepsi perkahwinan.

“Pihak yang mempertikaikan tentang kehamilan Almy patut semak kembali bila kami bernikah dan bukan terus membuat tuduhan tidak berasas seperti ini. Almy hamil lima minggu”

“Saya sering pesan dengan Almy jika ada orang cerita yang bukan-bukan jangan dilayan kerana ia akan merebak menjadi besar. Lebih baik diam dan senyum sahaja,“ jelas suaminya, Fizz Fairuz.

Dalam masa yang sama, Fizz Fairuz turut mengakui yang beliau turut mengalami perubahan dalam diri dan paling nampak adalah beliau kini lebih sensitif dan mudah panas baran.

“Sejak Almy mengandung saya menjadi seorang yang sensitif, panas baran secara tiba-tiba dan adakalanya gagal mengawal sifat tersebut yang mungkin akan membuatkan pihak lain terasa hati dengan saya. Jika ini salah satu simptom pembawakan budak yang terkena pada suami, saya harap ia tidak akan kekal lama,“ tambah Fizz Fairuz.

Fizz Fairuz ditemui pihak media selepas majlis tayangan perdana filem Mat Tudung di Wangsa Walk, Wangsa Maju yang diarahkan oleh Wan Hafiz dan turut menampilkan Izzue Islam, Nelydia Senrose, Harun Salim Bachik. Ia bakal ditayangkan bermula 28 Julai ini. (rtky/m)


Awie: Berdiam Lebih Baik, Cakap Banyak Perangai Syaitan

Baru baru ini, seorang penulis blog ada menerbitkan sebuah artikel yang kononnya mendedahkan kisah sebenar di sebalik kekecohan rumahtangga penyanyi terkenal, Awie termasuklah dakwaan yang mengatakan Awie dan isterinya masih belum mendaftar nikah di Malaysia.

Penulis blog itu turut mendakwa yang Awie sudah pun mengeluarkan arahan kepada pihak tertentu untuk menghalang isterinya berjumpa dengan anak anak selain turut mengulas dakwaan Rozana Misbun mencuri duit penyanyi itu berjumlah ratusan ribu ringgit.

Mengulas akan tulisan itu kepada Astro Gempak, Awie lebih senang untuk mengambil keputusan untuk berdiam diri dari memberikan kenyataan selain mempersoalkan kredibiliti penulis artikel itu yang didakwa seperti tidur sekatil dengan isterinya sehingga konon tahu perkara sebenar.
“Berdiam diri lebih baik. Bercakap banyak ni perangai syaitan. Siapa penulis blog itu? Mengapa dia gunakan nama samaran jika dia berkata benar? Tunjukkanlah diri“

“Lagipun siapa dia untuk menulis tentang rumah tangga orang lain? Cara dia menulis seolah-olah dia tidur sebantal dengan isteri saya. Tetapi tidak mengapalah, teruskan bercakap kerana saya pula akan terus berdiam kerana ia kes mahkamah dan saya menghormatinya,” ujar Awie.

Macam macam versi cerita yang kami dengar tentang kemelut Awie dengan isterinya ini dan yang pasti hanya mereka berdua dan Tuhan sahaja yang tahu apa sebenarnya terjadi ‘kan? (rtky/m)


Azwan Ali Tidak Pernah Simpan Dendam Dengan Sesiapa

Apabila kita menyebut nama Azwan Ali sudah tentu peminat hiburan tanah air akan mengingati telatah-telatahnya yang mencuit hati apabila mengacarakan sesebuah program mahupun lakonan yang dilakonkannya.

Tetapi apabila disebutkan juga mengenai isu kontroversi yang ditimbulkan olehnya sudah tentu pelbagai pihak ingin mengetahui kisahnya itu. Terbaru melalui Twitternya, dia dikatakan menghina peniaga bazar Ramadan, dan sudah tentu pelbagai kecaman yang dikenakan kepadanya.

Tetapi orang yang bernama Azwan Ali tidak hairan kerana baginya apa yang dilakukan itu wajar.

“Juadah itu saya menggunakan perkataan most pergi translate jadinya kebanyakan. Ada ke saya kata semua bazar? Yang nak mengamuk dekat saya tu kenapa? Siap hantar dekat PM semua tu, dan ada yang suruh polis tangkap saya, apa salah saya?” ujarnya sambil berseloroh.

Apa yang membuatkan Azwan Ali bengang pada hari itu dan mengeluarkan kata-kata sebegitu ialah disebabkan murtabak yang dibelinya diletakkan bawang yang sudah basi ke dalam acuan murtabak itu.

“Saya beli murtabak yang basi itulah yang membuatkan saya tweet sebegitu,” ujarnya ringkas.

Tambahnya lagi, dia berikrar dan bersumpah tak akan berkunjung kembali ke bazar Ramadan itu. Walaubagaimanapun, dia akan ke bazar-bazar lain untuk berkunjung walaupun pelbagai amaran dan kecaman yang akan dilakukan oleh peniaga-peniaga tersebut kepadanya. Malah dia akan memeriahkan bazar di Melaka pada hujung minggu ini.

“Jangan ingat saya maki bazar A saya maki seluruh bazar. Walaupun saya diugut kononnya apabila berjumpa dengan Azwan Ali di bazar akan dicincang, dibelasah ramai-ramai saya tidak takut, jumpalah saya di bazar Ramadan TV9 Sabtu ini. Tuhan menjaga saya,” katanya sinis.

Sementara itu, ada juga isunya bersama Adibah Noor baru-baru ini apabila kedua-dua mereka saling berlawan tweet dan akhirnya hari ini Azwan Ali mengakui kesilapannya. Dia juga tidak ada masalah untuk bersalaman dan bergandingan.

“Saya tidak ada masalah untuk bersalaman dan berjumpa dengannya dan baru-baru ini program MeleTOP ingin menemukan saya dan dia tidak mahu dan katanya dia sibuk di set lokasi penggambaran,” katanya.

Dia turut tidak menafikan bahawa dia agak lancang dan terbuka di sosial media turut mengambil pengajaran bahawa masyarakat tempatan tidak boleh ditegur secara direct atau terbuka.

“Saya sudah minta maaf sebelum ini dan saya tahu bahawa bahasa saya sungguh kesat, dan pada hari bertuah ini bersempena dengan Majlis Berbuka Puasa Astro saya telah meminta maaf takkanlah saya nak ulang lagi dan sekiranya masih berdendam saya tak boleh nak buat apa dan saya akui ia lancang tetapi saya pertahankan bahawa kenyataan-kenyataan saya itu benar belaka dan mempunyai fakta,” ujarnya yang juga bakal mengerjakan ibadah umrah untuk kali ketujuh pada 21 Julai sehingga 3 Ogos depan. (rtky/hfz)


Eira Syazira, Azad Sibuk Tumpukan MLM Bantu Orang Melayu

Pertemuan dengan pelakon cantik dan manis, Eira Syazira dan suaminya, Azad Jazmin di majlis berbuka puasa Astro kelmarin telah menafikan bahawa mereka berdua telah berhenti berlakon sebagaimana yang telah didakwa oleh media sebelum ini.

“Rumors semata-mata, yang mengatakan saya berhenti berlakon, saya cuma berehat nak tumpukan pada bisnes, dan disini saya ingin perbetulkan keadaan. Saya merupakan artis terawal buat online bisnes sampai dikecam hebat suatu ketika dahulu dan sekarang Alhamdulillah saya nak buka butik pula, kecaman itu bagus sebenarnya untuk terus memberikan saya semangat dan melangkah ke hadapan. Selain itu, saya ada membuka bazar di bangunan Mara, dan juga merupakan duta kepada produk-produk”

“Mengenai bisnes bersama suami, saya tak boleh beri apa-apa kenyataan lagi sehingga di rasmikannya pada bulan 11 ini,” ujarnya ramah.

Eira juga mendakwa bahawa dia tidak hairan mengenai kecaman-kecaman yang dilakukan oleh sesetengah pihak mengenai apa perniagaan yang diceburinya ini kerana sekiranya sesuatu perniagaan itu membawa kemudaratan atau kesan negative kepada masyarakat sudah tentu mereka berdua akan menghindarinya.

“Saya tidak hairan dengan kecaman yang dibuat, dan saya tak faham kenapa orang kita selalu berfikiran negatif, sekiranya benda itu membawa negatif saya dan Azad pun takkan buat. Dulu kita fikir perniagaan multilevel (MLM) menipu, tetapi kita mestilah melihat melihat kesahihan pengasas produk, sejauh mana kejayaan mereka, dan produk Natasya sudah pun 15 tahun dalam industri,” ujar Eira Syazira lagi.

“Dia juga pernah menjadi penaja kepada anugerah-anugerah breprestij seperti ABPBH dan yang lain-lain, jadinya apabila mendapat peluang keemasan apa salahnya saya membantu orang-orang melayu,” kata Azad Jazmin pula.

Azad turut menjelaskan dengan menyertai perniagaan ini, mereka berdua boleh menampung keluarga dan anak-anak mereka yang semakin membesar. Dia juga memberitahu untuk berehat seketika dan cuba untuk memberikan fokus kepada bisnesnya ini. Katanya lagi, kejayaan bisnesnya itu walaupun masih belum dirasmikan lagi dia kini boleh bernafas lega kerana terbukti bahawa dia telah pun membeli sebuah motor mewah berjenama Ducati.

Rakan-rakan artis yang turut terlibat dalam bisnes ini ialah seperti Shaheizy Sam dan Keith Foo.

“Saya sudah berehat sejak bulan Mei yang lepas dan sekarang ini menunggu filem-filem saya yang bakal ditayangkan pada tahun ini iaitu sebanyak 8 buah filem dan saya terpaksa menolak 7 buah filem yang lain kerana mahu memberikan fokus buat sementara kepada bisnes ini”

“Lagipun melalui bisnes sedikit sebanyak membantu keluarga dan masa depan anak-anak saya. Perniagaan ini terbukti apabila saya berjaya membeli sebuah motor berjenama Ducati. Rakan-rakan artis seperti Shaheizy Sam dan Keith Foo turut menyertainya. Apa yang penting melalui perniagaan ini sedikit sebanyak boleh membantu orang Melayu,” tegasnya. (rtky/hfz)


John Legend Mungkin Adakan Konsert Di Kuala Lumpur, September Ini

Penyanyi R&B/soul popular, John Legend dikhabarkan mungkin akan mengadakan satu konsert penuh di Kuala Lumpur sekitar September 2014 ini.

Sebelum ini ada khabar angin mengatakan penyanyi ini akan datang ke Malaysia untuk jayakan konsert selepas mengadakan persembahan di Singapura bersempena 2014 Formula 1 Singapore Grand Prix pada 21 September 2014.

Maklumat terbaru yang dilaporkan The Star hari ini menyebut yang John Legend berkemungkinan mengadakan konsert di Malaysia pada 23 September 2014 untuk sebuah konsert di Plenary Hall, KL Convention Centre. Maklumat lanjut masih belum didedahkan walaupun khabarnya tiket akan mula dijual kepada orang ramai bermula 18 Julai ini.

John Legend sebelum ini pernah mengadakan persembahan di Malaysia pada tahun 2008 untuk Sunburst KL Festival dan telah melahirkan dua buah album baru sejak itu. Selain popular dengan lagu All Of Me, lagu popular lain beliau antaranya Ordinary People, Stereo and Save Room.

Kepada yang berminat, pastikan anda ikuti kami di Facebook & Twitter untuk dapatkan maklumat terbaru tentang persembahan John Legend ini. (rtky/m)


Felixia Yeap Nafi Memeluk Islam Kerana Mahu Berkahwin

Kisah bekas model Playboy ini memeluk Islam masih diperkatakan ramai lebih lebih lagi apabila sekeping gambar dirinya bersama seorang jejaka yang didakwa sebagai teman lelaki beliau mula tersebar di laman sosial — dan menimbulkan satu lagi spekulasi.

Felixia Yeap atau nama barunya, Raisyyah Rania Yeap dikatakan mengambil keputusan untuk memeluk agama Islam kerana kekasihnya yang juga seorang Muslim & mahu berkahwin.

BACA: Felixia Yeap Rasa Seperti Diri Dilahirkan Semula, Kekal Nama Cina

Bercakap melalui video di akaun Facebooknya, Felixia Yeap tidak menolak jika jodohnya sampai dalam masa terdekat dan siapalah dirinya untuk menolak ketentuan.

“Kalau jodoh datang masa ini, Raisyyah rasa memang wajar terima jodoh. Bagi Raisyyah, kalau ya pun betul-betul kahwin dengan orang kaya atau anak orang kaya pun di masa depan, kalau itulah jodoh Raisyyah yang Allah tentukan, ALLAH rancangkan untuk Raisyyah, siapa Raisyyah untuk mempertikaikan dan menolak jodoh tersebut,“ jelasnya.

Felixia Yeap memeluk Islam pada tanggal 3 Julai bersamaan 5 Ramadan, iaitu pada ulang tahun kelahirannya yang ke-28 dan ianya menjadi bahan bualan seluruh negara. (rtky/m)


Amy Search: Saya Sudah Maafkan Nabila Huda, Walau Tak Berhubung

Walaupun sehingga ke hari ini, kita hanya mendengar kenyataan dari sebelah pihak Amy Search sahaja berkaitan isu melepaskan marah di Instagram beberapa minggu lalu, nampaknya isu ini tidak akan berpanjangan selepas Amy Search sendiri mengakui sudah memaafkan.

Dalam temubual bersama Astro Gempak baru baru ini, Amy Search sekali lagi diajukan pertanyaan sama ada Nabila Huda ada menghubunginya untuk bercakap tentang kontroversi itu mahu pun meminta maaf atas kelakuan dirinya.

“Kalau dia tidak hubungi saya (untuk) meminta maaf pun, saya sudah maafkan dia. Saya sentiasa maafkan dia. Saya mahu Abil sedar yang kontroversi yang dicetuskannya akan menyebabkan kariernya terjejas. Saya tidak mahu itu berlaku kerana dia seorang yang berbakat.” ujarnya.

Amy Search menambah yang beliau hanya mahukan yang terbaik buat anaknya itu malah tidak akan sesekali membelakangi kasih sayangnya dek kerana isu sebegini.

“Saya dah lama tak jumpa dia. Kali terakhir pada awal muharam tahun lalu. Kalau saya jumpa pun, hanya anak dia sahaja. Kalau dia mahu ke rumah saya, pintu rumah saya sentiasa terbuka untuknya,” ujar Amy Search lagi. (rtky/m)


Heliza Helmi: Artis Berhijab Mungkin Ada Mesej Tersendiri

Sepanjang musim yang lepas dunia hiburan tanah air sekali lagi telah menyaksikan pelakon dan pengacara Neelofa telah mengambil keputusan untuk berhijab sepenuhnya dan begitu juga dengan bekas model ‘playboy‘ Felixia Yeap yang telah berhijrah dan terbuka hati untuk memeluk Islam secara ikhlas tanpa dipaksa oleh mana-mana pihak.

Bertemu dengan selebriti yang juga duta kepada produk rambut Sunsilk, Heliza Helmi di majlis berbuka puasa kelmarin telah memberikan sedikit ulasan mengenai penghijrahan selebriti-selebriti ini dalam proses untuk menjadi muslim yang sejati.

“Nampaknya mereka semua makin lama, makin dekat dengan Allah, itulah yang ingin kita lihat pada suatu hari semua artis di Malaysia akan ke arah itu juga. Bagi saya itu juga satu cabaran buat saya kerana apa yang dibuat oleh saya iaitu kerja saya itu semuanya berkat dan kuasa Allah. Kalau Allah mengizinkan maka jadilah benda itu dan sebaliknya, yang penting mestilah mengikhlaskan diri dalam apa jua yang kita laksanakan,“ ujarnya ketika ditemui.

Sementara itu, kebanjiran artis-artis yang berhijab ini kadangkala sedikit agresif apabila mereka ini menjadi Ustazah Segera dan Heliza ketika ditanya soal ini, secara jujurnya menjelaskan bahawa mereka ini mempunyai mesej tersendiri yang ingin disampaikan dan berharap peminat tidak menyalah tafsirkan apa yang ingin disampaikan itu.

Baginya untuk menegur seseorang itu perlulah secara berhemah & tertib agar tidak menyinggung perasaan mana-mana pihak.

“Mereka ini mempunyai cara tersendiri atau mesej yang tersendiri untuk disampaikan kepada masyarakat dan peminat. Kita janganlah menyalah tafsirkan apa yang cuba disampaikan itu. Bagi orang yang menegur itu pula perlulah menegur secara berhemah dan menggunakan bahasa bahawa yang indah supaya tidak terguris perasaan mana-mana pihak. Eloklah kita saling maaf-memaafi dan yang penting cubalah untuk memperbaiki diri,“ katanya lagi. (rtky/hfz)


Nora Danish Inginkan Anak Perempuan Sekiranya Berkahwin

Sebelum ini di laporan yang menyiarkan bahawa pelakon jelita Nora Danish akan melangsungkan perkahwinan tidak lama lagi dan sekarang ini dalam proses menyiapkan barang hantaran.

Bertemunya di majlis berbuka puasa anjuran Air Asia dan Air Asia X di Mandarin Oriental kelmarin telah menjelaskan segala-galanya apa yang dikhabar anginkan itu.

Seperti yang kita ketahui sebelum ini Nora Danish tidak pernah membuat sebarang kenyataan berhubung dengan kisah percintaannya bersama kekasih hatinya, Nedim. Ada dikhabarkan juga pada awal tahun ini bahawa dia bakal menamatkan zaman bujangnya apabila akan berkahwin tetapi semua itu telah dinafikan sendiri oleh Nora.

“Saya terkejut bila keluar kenyataan yang sebegitu. Saya tidak ada persiapan kahwin yang dilakukan dan tidak pernah letak tarikh apa-apa mengenai perkahwinan,” katanya dalam nada terkejut tetapi masih tersenyum.

Tambahannya lagi, sekiranya diberikan peluang untuk berumah tangga, sudah pasti dia hanya mahukan majlis yang sederhana sudah memadai baginya untuk mengadakan upacara akad nikah sahaja tanpa adanya persandingan.

Pengalaman yang lepas telah banyak mengajarnya untuk bersedia dari segi mental dan fizikal. Apa yang penting dia hanya mahukan baju kahwin dan akan bersedia untuk itu sahaja. Kedua-dua ibubapa Nora dan Nedim mereka cukup memahami dan ‘sporting’ kerana tidak pernah mereka bertanyakan mengenai hubungan mereka dan bagi mereka biarlah masa yang akan menentukan segala-galanya buat pasangan ini.

“Tak payah buat besar-besar atau grand cukuplah dengan majlis yang sederhana dan upacara akad nikah sahaja. Kalau saya bersedia pun dari segi baju kahwin sahajalah. Tetapi masa buat masa sekarang memang tak sedia apa-apa. Perkahwinan bukanlah satu perkara yang boleh main-main kerana kita mestilah menerima perangai baik buruk kedua-dua pasangan supaya dapat hidup bahagia dengan dia”

”Kedua-dua ibubapa saya dan Nedim pula mereka ‘sporting’ tidak pernah bercakap apa-apa mengenai perhubungan kami. Sekiranya ada jodoh kami akan kahwin dan masa yang akan menentukan segala-galanya,” ujarnya sambil tersenyum.

Nora Danish juga turut memberitahu hasrat hati sekiranya berkahwin dia mahukan seorang anak perempuan pula sebagai penyeri rumahtangga.

“Sekiranya saya berkahwin saya menginginkan seorang anak perempuan pula, ialah saya sudah ada anak lelaki, tiba masanya untuk saya dapat anak perempuan, tetapi itu semua bergantung pada rezeki,” tambahnya lagi. (rtky/hfz)


Neelofa Kongsi Kisah Hijrah Di IKIM FM

Penghijrahan Neelofa baru baru menjadi perhatian ramai dan mesti ada diantara anda ingin mengetahui kisah disebalik keputusan pelakon & pengacara popular ini untuk bertudung penuh.

Neelofa muncul dalam sebuah segmen melalui siaran radio IKIM FM untuk menceritakan kisah perjalanan beliau sepanjang lebih setahun untuk mencari kebahagiaan yang kekal selepas memiliki segalanya dalam hidup.

Selain mengikuti kelas agama & membaca, antara langkah awal Neelofa untuk terus berhijrah adalah untuk melengkapkan solat lima waktu dan berkat doa dalam solat harian, Neelofa percaya Tuhan turunkan hidayah untuk dirinya.

Dengar audio lengkap di atas, semoga ada sesuatu yang boleh kita pelajari. (rtky/m)


Reviu: Dawn of the Planet of the Apes

Tiga tahun selepas pembikinan semula siri sains fiksyen popular ini dengan Rise of the Planet of the Apes, pengarah kali ini Matt Reeves datang dengan harapan untuk memberikan sesuatu yang lebih hebat buat peminat dengan sebuah filem sekuel, Dawn of the Planet of the Apes.

Filem dibuka dengan menunjukkan bagaimana bumi Amerika Syarikat teruk dilanda virus yang boleh kita lihat di hujung filem pertama, kita dibawa kepada Caesar (Andy Serkis) dan keluarga beruk (ape) yang telah menjadi satu komuniti di luar bandar San Francisco.

Satu satunya masalah dalam komuniti ini adalah Koba (Tony Kebbell), beruk pembenci manusia yang tidak habis habid mempersoal setiap keputusan yang dibuat Caesar sebagai seorang ketua. Situasi bertambah buruk apabila ada manusia datang ke kawasan mereka dan menembak salah seekor beruk dan mendatangkan kemarahan puak ape.

Daripada berbalas dendam, Caesar lebih berusaha untuk kekalkan keamanan dan membenarkan manusia untuk bekerja di empangan berhampiran yang diperlukan untuk menjana kuasa.

Pada awalnya, kumpulan manusia yang dilakonkan oleh Jason Clarke, Gary Oldman, Kodi Smit-McPhee, Keri Russell dan Kirk Acevedo nampak terlalu stereotaip dan apabila filem mula fokus di kem manusia, susah untuk memberikan perhatian kepada mereka kecuali watak dibawa Jason Clarke & Keri Russell yang bekerja rapat dengan Caesar dan keluarganya.

Jelas dari awal yang bintang utama dalam filem ini adalah golongan beruk (ape) & manusia lebih kepada watak antagonis yang kasual, lebih lebih lagi watak Gary Oldman. Sebagai penonton, susah untuk kita berpihak kepada mana mana puak dalam situasi begini.

Orang kanan Caesar, Koba menjadi penghasut untuk berperang selepas berjaya menembusi kem manusia dan menjumpai jumlah senjata api yang banyak.

Persembahan yang dibawakan Andi Serkis memberikan emosi dan perasaan yang mendalam terhadap hubungan beruk dan manusia sehingga kadang kadang boleh terlupa yang ianya memang beruk yang dilakonkan oleh manusia.

Grafik janaan komputer (CGI) dalam filem ini memang hebat dan ianya memang membantu dalam penceritaan kerana hampir keseluruhan filem ini adalah dalam CGI — seperti babak beruk memburu kijang untuk makanan — namun ianya nampak sangat real sehingga anda boleh tidak perasana ianya CGI. Rekaan produksi untuk persekitaran berbeza juga agak hebat yang kami kira lebih baik dari filem pertama.

Filem Dawn of the Planet of the Apes ini mempunyai babak epik yang agak banyak termasuk babak pertarungan namun tidak seperti filem pertama, ianya tidak tergantung dan memberikan harapan untuk filem ketiga walaupun secara nyatanya ia sudah pun dirancang. Selepas menonton filem ini, kami mula berharap yang siri filem ini bakal menjadi trilogi hebat seperti The Lord of the Rings & Star Wars. Tinggi harapan, heh.

Jarang kita lihat filem sekuel menjadi hebat sebegini namun pengarahnya, Matt Reeves berbakat menjamin hasil yang cemerlang dan berkualiti selain disokong skrip yang kuat dan pelakon yang berjaya membawa watak masing masing dengan berkesan.

Kami berani berikan 4/5 BIJI ROTIKAYA! Dawn of the Planet of the Apes di pawagam seluruh Malaysia bermula 10 Julai ini dalam 3D!


Umie Aida Selesa Berhijab, Tidak Mahu Hebah Soal Berhijrah

Berkat bulan mulia Ramadhan, kita dapat lihat ramai selebriti tempatan menemui ketenangan dan diri mereka sendiri dalam tuntutan agama Islam. Jika sebelum ini Neelofa mengambil keputusan untuk berhijrah dan bertudung penuh, seorang lagi kini mengikut jejak.

Bercakap kepada Berita Harian baru baru ini, Umie Aida berkata beliau kini sudah berhijrah dan lebih tenang memakai hijab secara penuh selain ianya lebih selesa & seronok.

“Penyertaan saya dalam kelas agama sejak tahun lalu banyak membuka hati dan mata membuat keputusan ini. Saya bukan saja tenang apabila bertudung, malah imej ini membuatkan saya jadi seronok dan selesa. Perasaan jatuh cinta untuk memakai tudung itu semakin menebal”

Umir Aida turut menambah yang Ramadhan menjadi satu dorongan kuat buat dirinya untuk terus bertudung dan tidak takut akan rezeki apabila tampil dengan imej baru ini.

“Ketika menunaikan solat tarawih, perasaan hendak memakai tudung bertambah. Tak lengkap hari tanpa mengenakan tudung. Jadi, saya rasa sudah tiba masanya untuk saya berimej begini dan saya sudah bersedia 100 peratus”

“Dalam soal rezeki, saya tak takut dan risau biarpun sudah bertudung. InsyaAllah, ia tidak akan menyekat rezeki saya. Apabila saya sudah rasa cinta untuk menutup aurat, perasaan itu mengatasi segala-galanya,” tambah Umie Aida lagi. (rtky/m)


Datuk Sharifah Aini Meninggal Dunia

Astro Awani – Biduanita Negara, Datuk Sharifah Aini meninggal dunia awal pagi Sabtu di Pusat Perubatan Pakar Damansara.

Allahyarham yang berusia 61 tahun menghembuskan nafas terakhirnya sekitar pukul 1.26 pagi akibat jangkitan pada paru-paru.

Allahyarham telah dimasukkan ke unit rawatan rapi di Pusat Perubatan Pakar Damansara pada Selasa. Kak Pah dimasukkan ke hospital oleh anaknya, Aliff Omar susulan kesukaran bernafas awal pagi Isnin. Biduanita itu dikesan menghidap fibrosis paru-paru dua tahun lalu.


Awie Mengaku Tidak Bersalah Dakwaan Pukul Isteri Di Mahkamah

Penyanyi rock terkenal, Awie hari ini mengaku tidak bersalah di Mahkamah Majistret Ampang, KL atas pertuduhan memukul isterinya, baru-baru ini.

Awie atau nama sebenarnya Ahmad Azhar Othman membuat pengakuan itu selepas pertuduhan terhadapnya dibacakan di hadapan Majistret Ayuni Izzaty Sulaiman.

BACA: Dakwaan Cederakan Isteri, Awie Mengaku Beri Kenyataan Kepada Pihak Polis

Mengikut pertuduhan, dia dengan sengaja menyebabkan kecederaan ke atas isterinya, Rozana Misbun, 36, hingga menyebabkan wanita itu mengalami kecederaan.

Perbuatan itu didakwa dilakukan di Taman Ukay Bistari, Ukay Perdana Ampang, di sini, kira-kira jam 1.30 petang, pada 2 Jun lalu.

Berikutan itu, dia didakwa mengikut Seksyen 325 Kanun Keseksaan, yang boleh dihukum penjara maksimum tujuh tahun dan denda, jika sabit kesalahan.

Awie yang ditemui media di luar mahkamah berkata kes yang berlaku ini tidak menggangu kariernya namun berserah kepada Tuhan jika rezekinya cuma sampai di sini selain tidak mahu mengulas lanjut.

“Kes ini tidak mengganggu kerja saya. Saya masih bekerja seperti biasa. Tapi kalau Tuhan kata sampai sini saja rezeki saya, saya terima. Saya minta maaf kerana tidak dapat mengulas lanjut. Saya serahkan semuanya kepada peguam saya”, katanya ringkas.

Sementara itu, mahkamah telah memerintahkan penyanyi ini membayar ikat jamin sebanyak RM9,000 dengan dua orang penjamin. (rtky/fr)


Alyah: Dugaan Pakai Hijab Lagi Besar

Nampaknya dunia seni hiburan tanah air telah sedikit sebanyak mengalami perubahan apabila ada nama nama besar selebriti terkenal seperti Fara Fauzana, Uqasha Senrose dan yang terbaru Neelofa telah pun berhijab dan ini telah disahkan sendiri oleh mereka.

Berhijab membuatkan seseorang wanita muslim itu lebih kelihatan sopan, manis dan sudah tentu mengikut tuntutan syarak dan agama Islam itu sendiri.

Bertemu penyanyi yang popular dengan lagu Kisah Hati, Alyah di majlis berbuka puasa anjuran Sony Music kelmarin sempat disoal mengenai hijab yang digayakannya kini dan sedikit pendapat daripadanya tentang trend pemakaian hijab dewasa ini dikalangan artis dan rata-ratanya selepas berhijab mereka terus menjadi ustazah segera.

“Saya sebenarnya tak berani nak cakap atau komen mengenai trend hijab yang terkini. Sebagai penyanyi yang baru memakai hijab ini saya mengambil jalan yang perlahan-lahan kerana saya masih menyanyi dan tidak boleh untuk memberikan komen yang bertentangan dengan kerjaya saya ini. Semua ini godaan jadi saya perlu terus untuk menjaga imej dan adab sesuai dengan imej saya yang berhijab ini agar tidak lari dari landasan itu,” ujarnya.

“Saya tak boleh nak menghakimi sesiapa artis yang memakai hijab kerana saya masih dalam bidang kerjaya nyanyian ini. Kalau nak ikutkan hukum apa yang kita buat ini semuanya dosa dan tidak dibenarkan. Apabila memakai hijab lebih banyak dugaan yang besar datang kepada kita”

“Saya tak boleh nak cakap sebarangan kerana saya suatu ketika dahulu pun tidak memakai hijab dan saya lebih suka berdiam dan muhasabah diri. Biarlah perubahan yang datang itu sedikit demi sedikit,” katanya mengakhiri perbualan. (rtky/hfz)


Almy Nadia Kini Sudah Hamil?

Lagi berita selebriti yang diketahui buat pertama kali melalui Instagram pihak ketiga, Almy Nadia yang kini sedang bahagia menjalani kehidupan berumahtangga dengan suaminya Fizz Fairuz dikhabarkan sudah sah hamil.

UPDATE-1: Almy Nadia mengesahkan beliau kini sedang hamil empat minggu iaitu anak pertamanya bersama aktor Fizz Fairuz

Bekas juara rancangan Gadis Melayu, Aida menerusi akaun Instagram beliau memuat naik satu status mengucapkan tahniah buat pasangan Almy Nadia & Fizz Fairuz atas berita kehamilan si isteri yang juga merupakan kawan kepada pengacara sambilan ini.

“Congratulations on your pregnancy. Semoga dipelihara kesihatan dan dipermudahkan segala urusaa, amin. Abang Fizz Fairuz, sila jaga kawan saya ni like a princess okay?” memetik sebahagian tulisan Aida Gadis Melayu di Instagram.

Tahniah buat keluarga kedua dua pasangan Almy Nadia & Fizz Fairuz jika benar seperti apa yang disampaikan. Mesti anak sulung mereka bakal menjadi perhatian ramai peminat yang memang sentiasa mendoakan kebahagian mereka. (rtky/m)


Felixia Yeap Rasa Seperti Diri Dilahirkan Semula, Kekal Nama Cina

Sebenarnya kami sudah berada di lokasi dikatakan tempat Felixia Yeap bakal melafazkan kalimah dua syahadah sebagai tanda beliau memeluk Islam namun di saat akhir, model dan personaliti media ini khabarnya merubah lokasi untuk mengelak media. Kami faham.

Namun dalam tulisan terbaru di blog beliau yang bertarikh hari ini (3 Julai 2014), Felixia Yeap ada menceritakan perjalanan beliau dari zaman remaja sehingga dewasa mencari jalan sebenar dalam kehidupan sehinggalah beliau bertemu dengan agama Islam.

“Sejak saya mula mengenali ajaran-ajaran agama Islam, saya lebih redha, lebih tenang dan lebih senang bersyukur dengan hidup yang serba sederhana. Duit dan kemewahan tidak lagi menarik perhatian saya sepertimana dahulu,” tulisnya hari ini.

Dalam tulisan sama, Felixia Yeap menegaskan yang beliau akan terus menggunakan nama asal dengan penambahan nama dari mimpi di hadapan.

“Saya masih berbangsa Cina dan akan berkeras mengekalkan nama Cina yang diberi ibu saya. Nama Cina saya dalam bermaksud Ketenangan, Keanggunan (Silent Grace). Saya cuma akan menambah nama kurniaan dari mimpi saya di hadapan nama asal”

BACA: Felixia Yeap Nafi Sudah Umum Nama Islam, Minta Semua Sabar

Felixia Yeap yang berkali bekata yang beliau sudah pun Islam dalam hati merasakan yang hari ini seperti hari kelahiran semula dirinya dan bukan sekadar ulangtahun kelahiran.

“Hari ini adalah tarikh bersejarah untuk saya. Ia umpama satu kelahiran semula. Kebetulan pula, untuk tahun ini, tarikh lahir saya itu jatuh pada 5 Ramadan. Saya lebih teruja apabila mengetahui tarikh ini juga jatuh pada Khamis, iaitu hari kegemaran Nabi Muhammad SAW,“ tambahnya.

Kami yakin jika tiada liputan media pun untuk acara lafaz dua kalimah syahadah Felixia Yeap, gadis ini sudah pun rasmi bergelar seorang Islam dan sama samalah kita doakan yang hidayah yang diterima ini akan memandu beliau ke kehidupan yang lebih baik, Insya-Allah. (rtky/m)


Tiga Tahun Berkahwin, Tomok Rancang Tambah Anak Kedua

Kalau anda kaki Instagram anda pasti tahu yang anak sulung pasangan Tomok dan isteri, Rahayu Abbas atau Ayu, Arrianshah Akid mempunyai kalangan peminat tersendiri sehingga setiap kali gambarnya dimuatnaik, pasti mendapat respons positif dari peminat.

Berita baik untuk semua, Tomok dalam temubual bersama mStar Online mengakui yang beliau kini sudah bersedia untuk menambah anak kedua selepas baru baru ini menyambut ulangtahun perkahwinan mereka yang ketiga selain anak sulungnya kini sudah pun membesar.

“Insya-Allah saya & isteri sudah bersedia untuk menambah bilangan keluarga kami dengan anak kedua pula. Arrian pun sudah membesar dan rasanya dia juga memerlukan seorang adik. Cuma sehingga kini kami belum ada rezeki lagi. Saya percaya dengan penambahan ahli keluarga pasti akan sempurnakan hidup kami,“ jelas Tomok.

Dalam masa yang sama, Tomok ada melahirkan rasa bersyukur selepas menyambut ulangtahun perkahwinan yang ketiga dan berkata selepas 11 tahun bersama, mereka saling memahami dan itu memudahkan urusan seharian suami isteri. (rtky/m)


Isu Nabila Huda: Amy Search Akui Hilang Pertimbangan

Kalau berkali kali diasak keadaan, siapa tidak akan hilang akal dan pertimbangan dengan situasi & itulah yang terjadi kepada Amy Search menurut empunya badan yang terpaksa menghadapi soalan para wartawan dan orang ramai terhadap Nabila Huda.

Jika anda terlepas, bulan lalu Amy Search telah meninggalkan satu komen di Instagram Nabila Huda selepas mengetahui anak perempuannya itu bercuti ke luar negara bersama teman lelaki & juga ada isu berkaitan peminat mengajaknya untuk bertukar agama.

Bercakap kepada media semalam, Amy Search mengakui beliau yang menulis komen tersebut & berasa bertanggungjawab dengan apa yang telah ditulis.

“Ya, saya tulis. Memang saya yang tulis status itu, bukannya orang lain. Sebelum saya bertindak begitu,sebenarnya saya menerima beberapa panggilan daripada wartawan yang meminta saya mengulas mengenai dia (Nabila) yang pergi bercuti dan tentang agama Kristian”

”Bagi saya, bila dah sentuh bab agama, ianya dah terlalu sensitif. Saat pihak media bertanyakan pada saya tentang hal dia itu dan berkait pula dengan agama, jantung saya seperti terhenti sekejap. Saya macam hilang akal, saya hilang pertimbangan. Saya tersentak sekejap”

“Sebelum itu saya tidak tahu apa-apa sehinggalah diberitahu oleh wartawan yang menghubungi saya tentang isu itu,” jelas Amy Search panjang lebar.

Dalam kenyataan yang sama, Amy Search juga meminta pihak media selepas ini untuk tidak lagi menghubungi beliau bertanyakan soalan tentang Nabila Huda kerana sudah bosan.

“Saya dah bosan. Setiap kali isu pasal dia, saya yang kena jawab. Selepas ini, kalau anda semua hendakkan penjelasan tentang apa jua isu yang mengaitkan dirinya, tanyalah tuan badan sendiri. Saya percaya dia sudah cukup dewasa dan dia perlu bertanggungjawab dengan apa saja yang dilakukan. Dia berbakat, jagalah karier dia dan janganlah dia sendiri buka jalan untuk orang bercakap yang buruk-buruk tentang dia,” tambahnya lagi.

Amy Search juga mengakui yang beliau sudah lama tidak menghubungi Nabila Huda apatah lagi berjumpa, malah pelakon itu tidak menghubungi bapanya selepas isu ini terjadi. (rtky/m)


Emma Maembong Juga Bakal Bertudung Penuh Dalam Masa Terdekat

Berita penghijrahan Neelofa mendapat perhatian ramai dua tiga hari ini dan nampaknya akan ada selebriti yang mengikut jejak pelakon dan pengacara popular itu untuk bertudung penuh — Emma Maembong memberikan gambaran awal niat murninya itu.

Bercakap kepada Utusan Malaysia, Emma Maembong memberitahu beliau selesa memakai tudung dan berniat untuk bertudung penuh dalam masa terdekat.

“Dalam waktu terdekat. Saya tidak menolak sudah mempunyai niat tersebut, ia akan terlaksana tidak lama lagi. Jujur saya katakan selesa bertudung, tetapi buat masa ini saya tidak mahu umum apa-apa lagi,“ kata Emma Maembong hari ini.

Akhir-akhir ini, Emma sering dilihat mengenakan tudung dalam paparan imej di laman sosial dan ia mendapat pujian hebat daripada kalangan peminatnya. Malah, khabarnya kekasih Emma yang juga artis terkenal, Zizan Razak turut menyokong hasrat Emma untuk menutup aurat selepas ini.

Namun menurut Emma Maembong lagi, beliau tidak mahu niat baiknya disalah anggap dan lebih senang sekiranya perubahannya berlaku secara semulajadi, ikhlas dari hatinya. (rtky/m)


Ikhwan Hot FM Putus Tunang Lagi, Mahu Kahwin Terus Selepas Ini

Perkahwinan yang dirancang pada penghujung tahun ini tidak dapat direalisasikan kerana sang jejaka Ikhwan Hot FM secara rasminya telah memutuskan ikatan pertunangannya pada bulan lepas disebabkan masalah-masalah tertentu yang tidak dapat dielakkan lagi.

Bertemu di majlis berbuka puasa anjuran Hot FM di Terrace House, Ikhwan Hot FM yang sudah sebanyak 2 kali putus tunang tidak teragak-agak lagi selepas ini, sekiranya dipertemukan jodoh dia mahu untuk berkahwin terus dan tidak mahu bertunang seperti sebelum-sebelum ini.

Keputusan untuk memutuskan pertunangannya yang kedua ini juga telah mendapat persetujuan kedua-dua belah pihak keularga malah, Ikhwan sendiri ke rumah ibubapa bekas tunangnya untuk memberitahu tentang pembatalan pertunangannya itu.

“Saya putus tunang pun secara baik apabila saya berjumpa dengan keluarganya untuk jelaskan apa yang telah berlaku dan akhirnya kami membuat keputusan untuk memutuskan pertunangan secara baik. Ini sudah 2 kali saya putus tunang dan sepatutnya saya akan berkahwin dengannya pada tahun ini tetapi tak ada rezeki dan jodoh tidak kesampaian lagi. Saya bertunang pun tidak sampai setahun,” ujarnya mesra.

Selepas gagal untuk kali kedua, Ikhwan optimis dan tidak sesekali menjadikan hubungannya ini sebagai ‘badi’ tetapi lebih ke arah positif dan tidak terbeban langsung dengan apa yang diperkatakan oleh orang sekeliling terhadapnya.

“Saya jadikan ini sebagai satu benda yang positif untuk saya meneruskan hidup dan kerjaya saya tak langsung kisah dengan apa orang cakap yang penting orang sekeliling tahu apa yang sedang saya lakukan. Saya akui kesilapan di pihak saya dan akan terus memperbaiki supaya tak akan timbul lagi perkara sebegini,” tambahnya lagi.

Ikhwan juga menjelaskan walaupun sudah tidak lagi berhubung dengan bekas tunangnya tetapi dia masih lagi rapat dengan keluarga mereka lebih-lebih lagi abang bekas tunangnya itu.

“Saya agak sedih apabila orang saya rapat terutama ibubapanya dan abangnya yang sentiasa memberi sokongan kepada saya. Hubungan saya dan keluarganya tak putus tetapi hubungan antara saya dan bekas tunang sudah jarang berkomunikas,” ujarnya. (rtky/hfz)


Neelofa: Berhijab Lengkapkan Diri Saya

Untuk 24 jam yang lepas, berita paling mendapat perhatian ramai pastinya keputusan pelakon & pengacara, Neelofa untuk berhijrah dan mengenakan tudung secara penuh. Ianya mendapat reaksi positif dari para peminat dan suka akan penampilan barunya.

Dalam kenyataan terbaru kepada portal GUA, Neelofa berkata yang beliau tidak mehu dedahkan sebab kenapa beliau mengambil keputusan ini dan biarlah ianya menjadi rahsia peribadi.

“Memang betul ini adalah imej & penampilan terbaru saya. Mengenai soalan mengapa saya pilih untuk berhijab, biarlah ianya kekal sebagai cerita peribadi saya,“ ujarnya.

Neelofa juga berkata perubahan beliau berkat doa para peminat sebelum ini turut mengharapkan yang ianya akan berkekalan selepas beliau berhijab penuh. Beliau juga berkata yang keputusan untuk berhijab ini seakan satu keputusan yang melengkapkan dirinya.

“I feel like it completes me. Saya mengharapkan orang di luar sana untuk terus mendoakan dan menyokong saya. Sesungguhnya, saya amat menghargai setiap sokongan yang diberikan,“ ujar Neelofa mengakhiri perbualan. Kami suka imej baru anda, Neelofa. (rtky/m)


Leya Hot FM Hamil 3 Bulan & Mengidam Makan Burger

Penyampai radio Hot FM, Sharifah Aleya Syed Zainal Rashid atau lebih dikenali dengan nama komersilnya Leya, yang kita telah sedia maklum telah berkahwin buat kali kedua pada awal tahun ini, telah pun mengandung 3 bulan hasil perkahwinan barunya ini.

Dia yang sentiasa kelihatan ceria memberitahu bahawa sepanjang proses kehamilannya itu dia tidak mengalami apa-apa masalah kompilasi malah dia hanya mahu makan burger sahaja di awal-awal kehamilannnya itu.

“Alhamdulillah saya bersyukur sekali dan teruja untuk mendapat zuriat yang seterusnya dan usia kandungan sudah masuk 3 bulan dan tiada masalah langsung sepanjang proses kehamilan ini dan ianya sama seperti mana saya melahirkan anak kembar saya itu. Cuma saya mengidam makan burger,”ujarnya sambil ketawa.

Leya juga turut memberitahu bahawa rutin hariannya adalah sama & tidak ada apa yang bezanya meskipun dia kini berbadan dua. Katanya kewajipannya sebagai seorang tetap dilaksanakan walaupun dia seorang wanita yang berkerjaya.

“Suami saya memang teruja & dia tak sabar untuk menantikan saat kelahiran bayi ini. Begitu juga anak kembar saya itu. Tidak ada beza sama sahaja layanan suami terhadap saya. Saya bagaikan seorang puteri di rumah itu”

”Sesibuk mana pun saya bekerja, saya tetap memasak untuk keluarga, melainkan saya benar-benar tidak sempat barulah saya akan membeli makanan dan kami makan bersama,” katanya.

Leya dan suami tidak kisah mengenai jantina bakal bayi mereka ini, tetapi mahukan bayi mereka ini sihat dan cergas.

“Saya dan suami tidak kisah mengenai jantina untuk bayi ini, tetapi kami mahukan bayi itu sihat dan cergas,” ujarnya mengakhiri perbualan. (rtky/hfz)


Neelofa Sudah Berhijrah, Kini Berhijab?

Jurugambar popular, Annas Easkey menerusi akaun Instagram beliau petang ini kongsikan satu screenshot menunjukkan perbualan beliau dengan Neelofa yang kami difahamkan berkaitan keputusan pelakon juga pengacara itu untuk berhijrah.

Dalam perbualan ringkas itu, Annas Easkey bertanyakan kepada Neelofa sama ada benar beliau kini memang benar benar sudah bertudung dan serius untuk kekal dengan imej itu.

“Yes Annas, I‘ve been praying to God to give me that strong hint for me to always istiqamah and alhamdulillah Allah answered me,” balas Neelofa terhadap soalan itu.

Satu berita baik buat semua peminat Neelofa yang sentiasa mendoakan selebriti ini untuk terus berubah apabila sering melihat beliau mengenakan tudung atau hijab lebih lebih lagi dengan perniagaan pakaian muslimah beliau yang mendapat sambutan. (rtky/m)


Joe Flizzow Mengimbau Zaman Popular Too Phat Dalam 'Apa Khabar'

Bukan selalu kami paparkan lagu terbaru di pasaran di sini. Namun lagu terbaru Joe Flizzow yang baru baru ini dilancarkan video muzik’nya menarik perhatian kami, Apa Khabar ada potensi.

Menerusi lirik dan video yang dipaparkan kita boleh nampak yang Joe Flizzow memang merindui zaman kegemilangan Too Phat yang dibina bersama Malique Ibrahim. Kami pasti ramai peminat dunia hiburan juga rindukan duo ini untuk kembali membuat lagu bersama.

“Masa bila lapar semua makan mee segera. Show pertama luar KL di Pulau Pinang, lapan orang naik dua kancil, tapi semua senang, dua bilik empat katil, jadi empat di lantai kalau tidak silap ada yang sampai tidur di pantai,” bait lirik Joe Flizzow yang mengimbau permulaan Too Phat.

Mungkin lagu ini merupakan satu mesej dari Joe Flizzow kepada sahabatnya itu untuk kembali ke dunia muzik bersama sama sebagai Too Phat. Heh. (rtky/m)


Zizan Razak Nafi Digugurkan Dari Melodi Sebab Masalah Peribadi

Hujung minggu lalu ketika program Melodi sampai ke penghujungnya, Zizan Razak menitiskan air mata sedih apabila mengumumkan yang beliau akan meninggalkan program hiburna tersebut ekoran kontrak yang sudah tamat dan tidak disambing pihak TV3.

Namun ada pula cakap cakap yang mengatakan kontrak Zizan Razak tidak disambung kerana isu peribadi yang tidak berkesudahan selain beliau kini sudah pun menandatangani kontrak untuk berada di bawah pengurusan Astro.

Dalam temubual bersama Berita Harian hari ini, Zizan Razak tampil menafikan isu peribadi beliau termasuk hubungan dengan Emma Maembong menjadi punca.

“Sebenarnya saya sudah dimaklumkan berhubung kontrak ini sejak beberapa bulan lalu. Saya akur & menghormati keputusan mereka, malah bersyukur dengan peluang selama empat tahun yang diberikan itu,” ujar Zizan Razak.

“Ia tiada kena mengena dengan kesilapan mahupun berkaitan kontroversi. Mereka cuma ingin memberi ruang kepada wajah baharu. Lagipun, saya sudah lama bersama Melodi, ada baik dan buruknya juga jika terlalu lama bersama sesebuah program”

Dalam temubual yang sama, Zizan Razak meluahkan rasa kesal apabila Emma Maembong turut diheret dalam kemelut syarikat pengurusan Wire Fame Entertainment dan menegaskan teman wanitanya itu tidak pernah mencampurkan urusan kerja dan peribadi. (rtky/m)


Menangi 10 Juta AirAsia BIG Points Untuk Ke Destinasi Impian Anda

AirAsia BIG Loyalty Programme (BIG), program global seumpamanya yang pertama di dunia baru baru ini melancarkan kempen BIG Travel Wish yang berlangsung selama tiga bulan dan akan berakhir 31 Julai 2014 ini.

AirAsia BIG akan memberikan sebanyak 10 juta AirAsia BIG Points melalui kempen ini untuk merealisasikan impian para pemenang yang bertuah untuk melancong ke destinasi pilihan mereka. Sama ada untuk melawat rakan yang sudah lama terpisah, menyambung ikatan dengan saudara mara atau sekadar melawat tempat percutian baru bersama yang tersayang — sebagai ahli AirAsia BIG, impian anda bakal terlaksana.

Dibuka kepada semua, peserta hanya perlu mengisi borang penyertaan di laman Facebook AirAsia BIG dengan menceritakan apakah destinasi impian mereka.

AirAsia BIG akan memilih pemenang dan menunaikan impian yang ada secara mingguan berdasarkan cerita dan elemen percutian serta destinasi impian mereka yang disampaikan melalui borang penyertaan. Pemenang akan diberikan jumlah AirAsia BIG Points yang sesuai dengan penerbangan ke destinasi impian mereka.

Sejak dibuka untuk penyertaan lebih 35,000 impian telah diterima dalam masa dua bulan dan ada antara sebab kenapa mereka mahu terbang ke destinasi impian sangat menyentuh perasaan dan memberikan inspirasi.

Sebagai contoh, seorang peserta mahukan ibunya, yang sedang menderita penyakit kanser untuk merasai pengalaman menaiki pesawat untuk pertama kali dan ada yang mahu pulang ke kampung halaman yang sudah ditinggalkan lebih 30 tahun.

Bersempena dengan kempen BIG Travel Wish, AirAsia BIG juga telah mengemaskini laman rasmi mereka dengan gambarna yang lebih jelas tentang personaliti, yang terkini dan promosi — memudahkan pengguna untuk melayari maklumat.

Anda masih ada masa untuk menyertai kempen BIG Travel Wish dengan melawat laman rasmi mereka di www.airasiabig.com atau terus ke laman Facebook AirAsia BIG untuk menceritakan kisah dan destinasi impian anda di facebook.com/myBIGshots. Jom!


Lisa Surihani Mohon Maaf Isu Seksi Dan Berkemban Di KL Fashion Week

Minggu lalu, melalui akaun Facebook beliau Lisa Surihani ada memuat naik beberapa keping gambar beliau di sekitar acara KL Fashion Week 2014 yang pastinya menampilkan fesyen terkini buat tatapan para peminat dunia peragaan dan fesyen.

Pakaian Lisa Surihani yang dikenakan menjadi tumpuan ramai peminaty apabila ianya dikatakan menyerupai imej berkemban dan terlalu seksi untuk pelakon itu.

“Sebenarnya kalau tengok betul-betul tak ada sampai saya terus berkemban pun tetapi jika ada pihak yang kurang senang, saya minta maaf,” jelas Lisa Surihani kepada Harian Metro apabila diminta mengulas tentang isu ini.
Lisa Surihani turut menambah yang ianya adalah perkara biasa jika penampilan beliau mendapat tentangan peminat dan ada juga antara mereka yang menyokong.

“Apa yang saya boleh kata adalah minta maaf kalau ada yang kurang senang atau tersinggung dengan imej itu tapi saya selesa bekerjasama dengan Alia untuk pakaiannya. Saya cukup terbuka dan okey jika ada yang sokong atau menentang penampilan saya. Itu adalah biasa kalau apa yang kita pakai ada yang suka dan ada yang menentang,” tambahnya lagi. (rtky/m)


Diana Danielle Enggan Beri Komen Isu Cemburui Nora Danish

“No comment. Soalan itu saya tidak mahu jawab. Terima kasih,” itu ulasan ringkas Diana Danielle ketika ditemui pada majlis memperkenalkannya sebagai duta Lips Ice bertempat di Flora Terrace, Hampshire Place, petang tadi. Sambil memberikan reaksi senyum kelat.

Diana Danielle enggan mengulas lanjut tindakannya meluahkan rasa tidak puas hati ekoran sekeping gambar Nora Danish bersama suaminya, Farid Kamil yang dimuat naik oleh pelakon wanita itu di laman Instagramnya, sekitar minggu lalu.

Meskipun diaju satu persatu pertanyaan, Diana tetap memberikan jawapan yang sama iaitu tidak mahu memberikan sebarang komen tentang isu cemburu tersebut.

Dan serta merta juga Diana diberi isyarat oleh pengurusnya yang juga merupakan adik iparnya, Fadzil Zahari agar dia bangun dan segera beredar dari media.

“Okay, masa lima minit dah tamat,” kata Fadzil lalu terus menghentikan sesi temubual.

Sementara itu pada Rabu lalu,Farid Kamil yang ditemui pada satu majlis ada membuat kenyataan meminta mana-mana pihak yang terasa dengan tindakan Diana itu memohon agar pihak berkenaan memaafkan isterinya itu.

BACA: Farid Kamil Minta Semua Pihak Maafkan Diana Danielle, Anggap Perkara Biasa

Jelas Farid, dia tidak menafikan kemungkinan tindakan isterinya itu atas dasar cemburu. Namun meminta masyarakat memahami situasi mereka sebagai pasangan yang boleh dikatakan masih lagi baru memasuki alam perkahwinan. (rtky/fr)


Awie Akui Beri Keterangan Kepada Pihak Polis Bantu Siasatan

Minggu lalu, kecoh di internet apabila ada sekeping gambar tersebar didakwa sebagai isteri Awie yang mengalami kecederaan terus di wajahnya selepas dipukul seseorang. Ianya sekaligus meletakkan Awie dalam perhatian ekoran khabar angin sebelum ini.

Dalam kenyataan kepada Kosmo! hari ini, Awie mengakui yang beliau telah dipanggil pihak polis untuk memberikan keterangan membantu siasatan mengenai dakwaan dia memukul isterinya, Rozana Misbun, 36, baru-baru ini.

Penyanyi utama kumpulan Wings itu bagaimanapun enggan mengulas lanjut mengenai perkara tersebut dan menyerahkan siasatan itu kepada pihak polis.

Awie yang turut ditanya mengenai tiga keping gambar wanita yang tersebar di internet didakwa sebagai Rozana yang cedera teruk dipukul berkata, beliau masih belum melihat gambar tersebut.

“Jika benar gambar itu tersebar, saya sudah serahkan kepada pihak berkuasa untuk sebarang tindakan,” tambahnya lagi ringkas. (rtky/m)


Emma Maembong Punca Kemelut Dalam Syarikat Zizan Razak?

Kalau anda mengikuti perkembangan hiburan dua tiga hari ini, pastinya ada terbaca tentang isu kemelut dalam Wire Fame Entertainment sehingga pendapatan artis di bawah naungan mereka tidak berbayar kerana Zizan Razak didakwa membekukan akaun bank.

BACA: Marina Juki Minta Zizan Razak Tunjuk Bukti Seleweng Duit Syarikat

Pengarah Urusan Wireframe Entertainement, Marina Juki semalam mengadakan sidang media khas untuk menerangkan sebenarnya apa yang terjadi bersama peguamnya Harjit Singh Sandhu dan Wan Nurliyana selain juruaudit syarikat tersebut.

Laporan Sinar Harian hari ini ada menyebut secara lengkap imbasan bagaimana semua ini boleh terjadi yang bermula sekitar Februari lalu apabila ada khabar angin mengatakan bahawa Emma Maembong akan disingkir kerana sering membawa masalah.

Ianya berterusan apabila Zizan Razak berhijrah ke bawah pengurusan pihak Astro walaupun beliau memilii syarikat pengurusan sendiri. Pengakuan Marina Juki dalam bibit bibit akhir laporan tersebut menarik perhatian kami. Ianya melibatkan Emma Maembong, lagi.

“Sebenarnya ada sedikit salah faham membabitkan saya dan Zizan, ketika kami bersama Emma serta beberapa individu lain berada di Amerika Syarikat pada Februari lalu”

“Balik sahaja dari bercuti, Emma menyatakan hasrat untuk berundur. Jadi dari satu salah faham, ia seperti berpanjangan kerana kami masih belum sempat untuk duduk berbincang. Saya agak sedih kerana saya dan Zizan sudah berkawan rapat sejak empat tahun lalu”

“Kami dah macam adik beradik dan kami jatuh bangun bersama. Tapi dek kerana salah faham itu saya dan Zizan sudah tidak bercakap sejak bulan Februari. Namun, saya harap hal ini dapat diselesaikan dengan segera,“ ujar Marina Juki menahan sebak. (rtky/m)


Nora Danish: Nedim Terkilan Dengan Isu Pegang Tangan

Eh kenapa mahu libatkan Nedim Nazri pula dalam hal ini? Oo, sekadar bertanya perasaan sang kekasih hati. Heh. Ini kenyataan pertama dari Nora Danish semenjak isu Diana Danielle cemburu dengan gambar berpegangan tangan dengan suaminya dimuat naik ke Instagram

BACA: Farid Kamil Minta Semua Maafkan Diana Danielle, Anggap Perkara Biasa

Bercakap kepada portal GUA semalam, Nora Danish berkata yang selepas ini beliau akan terus berhati hati lebih lebih lagi jika kerja beliau melibatkan suami orang.

“Sudah tentu Nora akan lebih berhati-hati. Apa yang telah berlaku adalah pengajaran buat semua orang termasuk juga diri Nora sendiri. Bagi pihak Nora, selepas ini Nora akan lebih berhati-hati dari sudut ketika menjalani sesi fotografi dengan mana-mana pelakon lelaki”

“Jika suami orang, Nora akan pastikan MIG keluarkan borang yang mempunyai syarat atau apa-apa yang perlu ditandatangani supaya semuanya aman dan tiada masalah berlaku”

“Nora tak mahu mengeluarkan sebarang komen sebab Nora takut apa yang Nora komen akan bercanggah dengan banyak perkara. Ia juga akan membuat benda menjadi lagi teruk, jadi lebih baik Nora tak komen apa-apa mengenai isu ini,“ ujar Nora Danish.

Ditanya tentang kekasihnya Nedim Nazri, Nora Danish turut menambah yang jejaka itu terkejut & terkilan dengan apa yang berlaku namun mereka berdua ambil sebagai dugaan yang positif.

“Tidak dinafikan Nedim rasa terkejut, terkilan dengan isu yang timbul, tetapi kami ambilnya secara positif dan anggap ia sebagai satu cabaran serta dugaan. Bayangkan, sebelum ini apabila tak beritahu saya ada teman lelaki, orang akan kaitkan saya bercinta dengan pelakon itu dan pelakon ini. Tapi bila dah beritahu pun, orang masih tetap mengaitkan saya,“ ujarnya. (rtky/m)


Nad Zainal Sedia Tunjukkan Bukti SMS Diganggu Bekas Kekasih

Kontroversi yang melibatkan Nad Zainal dan bekas kekasihnya Azwan Kombos bagaikan tidak sudah sudah apabila baru baru ini Nad Zainal telah membuat laporan polis yang mengatakan dia diganggu dan dikecam oleh Azwan Kombos.

Manakala Azwan Kombos pula menafikan kenyataan yang diperkatakan oleh Nad Zainal.

Pertemuan yang singkat bersama Nad Zainal semalam telah merungkaikan apa yang sebenarnya terjadi di antara dia dan bekas kekasihnya itu.

“Apa yang saya nak jelaskan di sini ialah apabila dia tidak habis-habis cerita pasal saya dan dia juga berkata dia tidak pernah menghubungi saya lagi itu semua adalah menipu. Dia mesej saya tak sudah sudah macam tidak boleh nak get over,“ ujarnya.

Nad Zainal memberitahu punca yang dia membuat laporan polis ialah disebabkan ada seseorang insan perempuan yang menelefonnya dan cuba untuk mengugutnya.

“Ada seorang perempuan yang saya memang tidak kenal langsung dengan nada yang marah menghubungi saya dan dengan kata-katanya yang tidak baik seperti dia cuba mengugut saya untuk membuka aib antara saya dan Azwan. Semua bukti-bukti yang dia cakap dan sebagainya telah dikumpulkan untuk dijadikan sebagai bahan bukti,“ ujarnya tegas.

BACA: Azwan Kombos Nafi Ganggu & Ugut Naz Zainal, Serah Pada Pihak Polis

Dia turut memberitahu bahawa perempuan tersebut ada juga memberikan tempoh selama 7 hari untuk berbaik semula dengan Azwan Kombos dan dalam masa yang sama mengugutnya serta mengancam untuk melakukan sesuatu terhadap dirinya.

Nad Zainal turut memberitahu bahawa sebenarnya Azwan Kombos masih menghubunginya dan yang terbaru apabila dia berada di Korea menjalankan penggambaran. Azwan juga dikatakan lebih kerap menghantar mesej kepadanya.

Bagi Nad Zainal sendiri itu adalah normal kepada setiap pasangan yang sudah ‘clash‘ untuk menghantar mesej memujuk dan sebagainya yang menjadi persoalannya adalah mengapa melibatkan orang luar dan tidak tahu daripada mana nombornya diperolehi perempuan misteri itu.

“Dia masih telefon saya yang terbaru apabila saya sedang menjalankan penggambaran di Korea. Saya faham kalau dia teks saya kerana itu normal bagi pasangan kekasih yang sudah ‘clash‘ tetapi bila melibatkan orang lain yang menelefon saya dan bercakap bukan-bukan amatlah pelik kerana mana dia dapat nombor telefon saya, kalau bukan dengan orang yang terdekat dan mengenali saya. Esok (Jumaat) saya akan ke balai polis untuk mengumpul semua bahan bukti dan ‘follow-up‘ kes ini,“ tambahnya lagi.

Selain itu, Nad turut membongkarkan bahawa pernah bekas kekasihnya itu, datang menyerbunya di lokasi penggambaran. Nad turut memberitahu sekiranya Azwan Kombos masih sayangkannya dia patut untuk melihatnya bahagia dan tidak perlulah membuat perkara-perkara yang sebegini yang juga boleh menjejaskan nama baik mereka.

Walaubagaimanapun, Nad turut menegaskan bahawa dia tidak akan sesekali balik dengan bekas kekasihnya itu dan mendakwa seolah-olah bekas kekasihnya itu tidak matang.

“Dia pernah datang menyerbu saya di lokasi penggambaran, cuba untuk memujuk & sebagainya. Sebelum ini ada juga dia berkata bahawa saya tak bagitahu dia untuk putus walhal dia ada mesej saya dan rasanya tidak perlu untuk timbulnya isu terkejut”

“Dia seolah olah seorang yang tidak matang, kata boleh move on jadi teruskanlah. Apa yang dia nak sebenarnya yang penting saya tak akan tetap balik dengan dia,“ katanya. (rtky/hfz)


Jehan Miskin Akur Isteri Belum Bersedia Untuk Timang Anak

Semenjak mendirikan rumahtangga tahun lalu, jarang rasanya kita mendengar cerita tentang Jehan Miskin dan isterinya yang berasal dari Korea Selatan, Julie Camelia Rhee.

Juga pastinya ada antara anda yang bertanya bilakah pasangan ini akan menimang cahaya mata & bercakap kepada mStar Online semalam, Jehan Miskin memaklumkan yang isterinya masih belum bersedia untuk memiliki anak dan mahu berbulan madu sepuasnya dahulu.

“Isteri kata dia nak kami berbulan madu dahulu & saya akur dengan kehendaknya. Saya pun tidak mempunyai masalah tentang itu. Lagipun saya boleh memberi fokus dengan syarikat produksi saya, Mastermind Group Sdn Bhd menerbitkan kerja-kerja iklan serta drama,“ ujarnya.

Jehan Miskin menambah yang beliau semakin bahagia sejak berkahwin sekitar May 2013 yang lalu dan kini lebih memahami budaya Korea melalui isterinya.

Suka kami tengok pasangan yang low profile dan tanpa kontroversi begini. Heh. (rtky/m)


Hari Ini Dalam Hiburan (N.577)

VIDEO HARI INI: Hujung minggu semakin hampir dan jika anda merancang untuk makan luar, apa kata kita mula berjimat dan buat burger sendiri yang pastinya lebih sedap. Untuk berbuka puasa bersama keluarga & tersayang pun awesome!

Channing Tatum & Jenna Dewan dilaporkan dalam masalah besar dan menuju ke arah penceraian oleh sebuah majalah di Hollywood dan pasangan itu memberikan kenyataan sinis tentang tindakan tidak beretika majalah itu dalam membuat laporan palsu. – Just Jared

Mungkin bukan hiburan secara langsung tetapi pihak Zoo Negara telah mengesahkan yang anda semua boleh mula melawat dua ekor panda bernama Xing Xing dan Liang Liang di sana bermula hujung minggu ini. Jom! – The Rakyat Post

Filem ketiga dalam siri popular The Hunger Games: Mockingjay, Part 1 bakal muncul di pawagam November nanti dan ini teaser pertama untuk filem lakonan Jennifer Lawrence yang dijangka akan kembali menjadi perhatian ramai. Kami pun tidak sabar. – Mashable

Bintang 4Minute, HyunA telah disahkan oleh agensinya Cube Entertainment bakal kembali ke pentas hiburan secara solo pada Julai hadapan dengan sebuah album baru dan juga penampilan di sebuah program realiti TV. – Soompi

Selepas membantu ratusan peserta & memberi inspirasi kepada jutaan penonton program The Biggest Loser, Jillian Michaels dilaporkan tidak akan kembali untuk musim terbaru program itu yang akan bersiaran tidak lama lagi. – People


Maya Karin Tak Takut Sentuh Farid Kamil

Catatan luahan perasaan tidak puas hati oleh Diana Danielle terhadap Nora Danish baru-baru ini sikit pun tidak menimbulkan rasa bimbang kepada aktres jelita Maya Karin. Maya akan muncul menerusi filem Lagenda Budak Setan 3 (LBS3) bergandingan dengan Farid Kamil.

Menurut Maya, jalan cerita kali ini tertumpu pada kisah percintaan tiga pasangan termasuklah wataknya bersama Farid. Jadi tentunya banyak adegan intim antara mereka.

Baru-baru ini menerusi nota dalam Instagram milik Diana, pelakon itu mempersoalkan kenapa dalam banyak-banyak gambar untuk promosi filem tersebut yang ada tetapi gambar Nora Danish memegang tangan suaminya juga yang dimuat naik ke laman sosial.

Tindakan Diana itu mendapat pelbagai reaksi ramai peminat. Ada yang terus melabelkan Diana sebagai cemburu buta kerana dia juga merupakan seorang pelakon maka seharusnya dia memahami keadaan tersebut yang menjadi tuntutan kerja.

Mengulas mengenai isu tersebut Maya berkata, dia tidak takut atau bimbang. Sebaliknya sebagai seorang pelakon dia bersikap profesional dan sentiasa tahu akan batas-batas pergaulan mahupun tuntuntan menjayakan satu, satu watak.

“Sudah tentu setiap hero saya, saya berpengangan. Tapi itu semua atas dasar kerja dan untuk menjayakan watak. Dan saya tak pernah melampui had. Jadi saya tak rasa takut (tentang isu Diana tidak puas hati)“, katanya ketika ditemui pada majlis pelancaran filem ‘Lagenda Budak Setan 3‘ (LBS3) dan Kad Amal Redbox bertempat di Redbox Sogo, Kuala Lumpur, semalam.

Tambahnya lagi, lakonan kali ini memerlukan penjiwaan emosi yang sangat banyak.

“Watak saya memang banyak bernain dengan emosi dan perlu banyak menangis. Tak saya nafi watak kali ini buatkan saya penat,” katanya.

Selain Maya dan Farid, filem arahan Sharad Sharan itu turut dibintangi oleh Bront Palarae dan Akim Ahmad. ‘LBS3‘ akan ditayangkan pada September depan. Perkembangan lain, Maya juga sedang menantikan tayangan dua filem lakonannya iaitu ‘Juwanita‘ dan ‘Nota‘. Selain itu, dia sekarang mula mempunyai hobi baru iaitu aktiviti sukan polo. (rtky/fr)


Keith Foo Selamat Bertunang

Sebelum ini memang ada ura ura mengatakan pelakon yang kembali mencipta nama, Keith Foo bakal bertunang sekitar minggu ini namun pelakon itu sendiri tampil menafikan kepada media.

Namun dalam kemaskini terbaru di Instagram pereka fesyen tempatan Alia Bastamam, Keith Foo dilaporkan telah melangsungkan majlis pertunangan bersama wanita pilihannya, Kim Raymond pada 24 Jun lalu dan berbeza dengan kenyataan awal pelakon itu.

Jika benar seperti apa yang disampaikan, tahniah buat Keith Foo dan pasangan serta semua ini juga bermakna yang mereka bakal melangsungkan perkahwinan tidak lama lagi. (rtky/m)


Farid Kamil: Maafkanlah Diana Danielle

“Saya berharap perkara tersebut dapat dimaafkan. Maafkanlah dia dengan tindakannya yang melampirkan status sebegitu rupa. Sebenarnya itu adalah isu biasa“, itu kata pelakon Farid Kamil ketika ditemui pada majlis pelancaran ‘Lagenda Budak Setan 3‘ diRedbox Sogo, petang tadi.

Farid Kamil berkata demikian ketika diminta mengulas mengenai isu isterinya Diana Danielle yang dikatakan tidak berpuas hati ekoran satu tindakan Nora memuat naik gambar untuk promosi filem terbaru Pengantin Malam.

Menerusi nota dalam Instagram miliknya, Diana mempersoalkan kenapa dalam banyak banyak gambar untuk promosi filem tersebut yang ada tetapi gambar Nora Danish memegang tangan suaminya juga yang dimuat naik ke laman sosial.

BACA: Diana Danielle Luah Rasa Cemburu Dengan Nora Danish Di Instagram

“Banyak lagi gambar yang lebih elok boleh di’upload untuk promosi filem kamu, gambar pegang tangan suami saya juga nak dikongsi. Oh faham, mungkin itu akan membuat orang teruja untuk tengok filem kamu. Hati of hati, sabarlah,” luah Diana di dalam Instagramnya.

Tindakan Diana itu mendapat reaksi peminat. Ada yang melabelkan Diana sebagai cemburu buta kerana dia juga merupakan seorang pelakon, dan sudah tentu memahami keadaan tersebut. Dalam pada itu Farid mengakui terkejut sebaik mengetahui tindakan Diana namun dia telah memaafkan isterinya itu.

“Saya maafkan dia. Saya rasa setiap wanita perlu ada sikit rasa cemburu tapi hal ini tidak pernah menjadi masalah besar. Selama 11 tahun saya dalam industri dan itu sebahagian daripada tugasan saya sebagai pelakon. Isu ini tidak menjejaskan nama baik saya sebagai pelakon pada masa akan datang,” tambah Farid Kamil lagi.

Farid Kamil turut berkata yang dia ada berbincang dengan Diana berkenaan hal itu. Malah kata Farid pihak pengurusannya juga telah dapat menangani isu itu dengan baik.

“Kami boleh dikatakan masih baru dalam alam perkahwinan. Jadi hal sebegini merupakan satu lagi perkara baru dalam hidup kami. Pihak pengurusan saya telah menguruskan isu ini dengan baik,” ujarnya yang turut mengesahkan hubungan Nora dan isterinya memang tidak mempunyai apa-apa masalah. Baguslah begitu, bergaduh bukan boleh bawa ke mana mana. (rtky/fr)


Hari Ini Dalam Hiburan (N.576)

VIDEO HARI INI: Hero zaman kanak kanak kita semua, Teenage Mutant Ninja Turtles akan muncul di layar perak dalam versi lebih baru Ogos ini dan dalam trailer terbaru, musuh epik yang bernama Shredder mengesahkan kemunculan.

Hebat bintang Hollywood bernama George Clooney ini apabila kerajaan tempatan Itali telah pun meluluskan rang undang undang untuk melindungi privasi pelakon ini menjelang majlis perkahwinan beliau dengan kekasih Amal Alamuddin. – Us Weekly

Berniat untuk menyokong calon Presiden Indonesia pilihan beliau, Ahmad Dhani telah muncul dengan sebuah video klip menyatakan sokongan namun persalinan penyanyi itu yang mirip dengan seragam anggota Nazi mencetuskan kontroversi. – Kapan Lagi

Satu set tulisan tangan Bob Dylan lirik lagu popular 1965 berjudul Like a Rolling Stone telah dijual di rumah lelongan di New York pada harga US$2 juta dan memecahkan rekod jualan sebelum ini yang dipegang John Lennon dengan nilai US$1.2 juta. – People

Justin Bieber dikhabarkan telah terlibat dengan satu kemalangan kecil selepas satu insiden kejar mengejar dengan paparazzi di Beverly Hills namun tiada sebarang kecederaan dilaporkan dan bukan penyanyi itu yang memandu ketika kejadian berlaku. – Huff. Post

Dompet ahli kumpulan Dynamic Duo, Choiza telah dijumpai oleh seorang peminat dan penemuan gambar Sulli dari kumpulan f(x) di dalamnya mengembalikan khabar angin yang mengatakan mereka berdua memang bercinta. – allkpop


Azwan Kombos Nafi Ganggu Nad Zainal & Sudah Lama Tidak Berhubung

Menjadi bualan ramai pagi ini apabila akhbar harian melaporkan yang pelakon Nad Zainal telah membuat laporan polis selepas beliau tidak tahan diganggu bekas kekasihnya, Azwan Kombos dan seorang wanita tidak dikenali.

BACA: Nad Zainal Buat Laporan Polis Terhadap Azwan Kombos, Tidak Tahan Diganggu

Dalam satu kenyataan balas kepada portal GUA, Azwan Kombos menafikan dakwaan Nad Zainal itu dengan berkata beliau sudah berhenti menghubungi bekas kekasihnya itu hanya beberapa hari selepas mereka berpisah.

“Saya sebenarnya sudah penat nak bercakap mengenai hal ini kerana sudah berlanjutan selama dua bulan. Saya seorang lelaki, jadi kalau orang dah tinggalkan kita kenapa kita nak terhegeh hegeh dengan dia lagi?” ujar Azwan Kombos.

“Saya sudah tidak mencari Nad selepas beberapa hari berpisah serta telah memadam nombor telefon dia. Bagi saya perkara ini melibatkan polis, jadi saya enggan mengulas lanjut sebaliknya menyerahkan kepada pihak pengurusan saya untuk menyelesaikan perkara ini”

Azwan Kombos bagaimana pun tidak menafikan mereka ada berkomunikasi untuk bincangkan perkara yang tidak penting, namun pelakon ini enggan pula menerangkan butir lanjut atas alasan terlalu peribadi. Kalau berhadapan polis, perlulah cerita semua ya tidak? (rtky/m)


Kena Ganggu Bekas Kekasih, Nad Zainal Buat Laporan Polis

Kami ingat sudah senyap kisah putus cinta pasangan ini tetapi laporan Berita Harian hari ini ada menyebut yang Nad Zainal sudah membuat laporan polis ekoran tidak tahan diganggu oleh bekas teman lelakinya, oh siapa lagi Azwan Kombos.

Nad Zainal dikatakan telah pun membuat laporan polis di Ibu Pejabat Polis Daerah (IPD) Ampang, awal pagi semalam namun tidak mahu mendedahkan butiran atau maklumat lanjut tentang isi laporan terhadap bekas teman lelakinya itu.

Pelakon ini turut mendakwa seorang wanita yang tidak dikenali menghubunginya sebanyak tiga kali dengan menggunakan nombor telefon berbeza.

Menurut Nad, beliau hairan bagaimana wanita terbabit memperoleh nombor telefon bimbitnya yang tidak pernah diberi kepada orang lain. Setiap kali menghubunginya, Nad mendakwa wanita terbabit bertutur dalam nada berbaur negatif.


Aidil Zafuan: Kami Malas Beri Kenyataan Balas, Tahu Perkara Sebenar

Sebenarnya satu tindakan yang bijak kami kira dari pihak Aidil Zafuan yang pada awalnya tidak mahu untuk terus memanjangkan cerita dengan membalas kenyataan Rita Rudaini namun selepas ianya menyentuh perihal Zarema Zainal, suami mana tidak bangkit pertahankan isteri.

BACA: Rita Rudaini Dedahkan Aidil Zafuan Takut Isteri, Pernah Bergaduh Besar

Dalam kenyataan kepada Berita Harian semalam, Aidil Zafuan mempersoalkan tujuan sebenar Rita Rudaini memberikan kenyataan seperti itu & berkata beliau juga isterinya tidak terjejas langsung dengan apa yang dikatakan pelakon itu kepada orang ramai.

“Mengapa tiba-tiba Rita membuat pendedahan seperti itu. Apakah tujuannya berbuat demikian? Dalam hal ini, hanya saya dan isteri saya tahu perkara sebenar. Jujurnya kami tidak terkesan langsung dengan pendedahan yang dibuat”

“Pada awalnya saya malas hendak berbalas kenyataan atas nasihat kawan-kawan. Tapi saya perlu bersuara kerana perkara itu membabitkan isteri saya sekarang. Rita mengadu kepada para media kononnya dua minggu sebelum perkahwinan baru saya mahu menjenguk anak dan selepas bernikah langsung menghilang. Hakikat sebenar saya sudah lama mahu menjenguk anak”

”Bukan dalam tempoh 2 minggu tapi sebelum itu lagi. Saya ada mesej (Rita) bertanyakan soal anak dan meminta kebenaran untuk bertemu mereka. Malangnya tiada sebarang jawapan. Hanya pada seminggu sebelum saya kahwin, baru dia membalas mesej dan izinkan saya jenguk mereka”

Aidil Zafuan sekali lagi mengulangi sebab sebenar kenapa beliau tidak datang menjenguk anak dan ianya disebabkan tempat tinggal yang jauh di Johor Bahru.

“Persoalannya mengapa lagi seminggu saya nak kahwin baru balas mesej & beri keizinan? Selepas berkahwin, saya pindah ke Johor Bahru. Kesibukan membuatkan saya tidak sempat melawat mereka. Namun saya tetap bertanya khabar dan baru-baru ini saya ternampak gambar anak sakit”

“Itupun kawan yang beritahu selepas terlihat gambar itu di Instagram Rita. Apabila saya tanyakan perkara itu, Rita tempelak saya balik. Bukanlah lebih wajar beliau maklumkan kepada saya bahawa anak saya sakit kerana saya adalah bapanya. Ini tidak, beliau lebih senang muat naik gambar ke Instagram daripada memberitahu saya,” jelas Aidil Zafuan panjang lebar.

Macam tidak seronok pula bila sudah berpisah tetapi perang mulut antara bekas suami isteri masih terus berterusan dan menjadi bahan bualan ramai. Elok duduk berbincang. (rtky/m)


Hari Ini Dalam Hiburan (N.575)

VIDEO HARI INI: Tolonglah sesiapa di Malaysia yang mahu buat versi tempatan video ini jemput kami sekali, mahu juga merasa menampar orang tidak dikenali. Apakah rasanya. Masukkan sekali beberapa selebriti tempatan untuk keseronokan maksima. Heh.

Siapa sangka yang antara selebriti paling popular di laman sosial Facebook ketika ini adalah Vin Diesel selepas akaun beliau mencatat bilangan pengikut melebihi 79 juta orang mengalahkan Presiden Barack Obama, One Direction, Beyoncé & The Beatles. – Mashable

Agensi Starhaus Entertainment mendedahkan yang bintang popular Korea, Lee Min Ho telah pun menerima lebih 100 tawaran dan skrip untuk setengah tahun pertama 2014 termasulah tawaran untuk berlakon di luar negara. Bertuah badan ‘kan. – Soompi

Media barat hari ini mengeluarkan laporan bergurau yang Queen Elizabeth II yang baru baru ini mengunjungi set penggambaran siri televisyen popular, Game of Thrones mahu menduduki takhta dan memerintah Seven Kingdoms. – The Verge

Pasangan selebriti ini nampaknya bakal menimang seorang lagi cahaya mata selepas Kristen Bell disahkan hamil baru baru ini dan beliau bersama Dax Shepard kini memiliki seorang anak perempuan berusia 13 bulan, Lincoln. Tahniah buat anda berdua (kalau faham)!- Just Jared

Belum pun cukup 44 hari tempoh pantang bersalin, pelakon Lisdawati sudah pun aktif menghadiri majlis hiburan dan berkata beliau masih dalam pantang namun tidak mahu terlalu mengikut peraturan selain akan keluar apabila berasa sihat. – mStar Online


Fasha Sandha Tegur Kaki Komen Negatif Di Laman Sosial Instagram

Seakan sudah menjadi hobi baru segelintir rakyat Malaysia untuk menghabiskan masa di akaun para selebriti tempatan untuk memberi pandangan bijak mereka tentang pilihan hidup mereka dan perkara ini mendapat perhatian Fasha Sandha.

Pelakon itu semestinya seorang yang tidak mampu terlepas dari menjadi bahan bualan peminat di Instagram dan terbaru Fasha Sandha tampil memberi teguran terhadap seorang peminat yang membandingkan dirinya dengan bekas isteri Jejai, Nora Danish.

“Negative vibes in the morning. I‘ve been receiving this type of comments from different followers almost everyday which i don‘t like. The fact of the matter, I was at KLFW2014 for Kavita and Tom Abang Saufi finale shows. Yes, memang betul SHE is close to my husband‘s family and always be together with them without me but do you need to feed me WITH this type of comments?”

Komen yang dimaksudkan itu datangnya dari pemilik akaun Instagram Isabelle Hudson (@isahuds) yang mempertikai kenapa tiada gambar Fasha Sandha bersama keluarga Jejai sedangkan gambar Nora Danish senang kelihatan.

Fasha Sandha dalam tulisan beliau di Instagram menjawab komen itu mempersoalkan apa tujuan sebenar individu tersebut meninggalkan komen sebegitu.

“Tujuannya? Benar benar kasihan atau untuk membuatkan saya lebih sedih? Wallahualam. I‘m 5 months pregnant and I don‘t like to read this type of comments in my page, my family page or my good friend‘s Instagram. Yes, anda boleh comments ‘visit my ig‘ untuk nak jual apapun or iklan apa saja di laman insta I, I tak kisah and tak pernah tegur, tidak pernah delete the comments and tak pernah block. But, not this type of negative comments”

Pelakon ini seterusnya berkata yang tulisan beliau itu bukan untuk memarahi sesiapa namun lebih kepada teguran supaya lebih menghormati satu sama lain.

“Please RESPECT. Somehow, its hurting me. Everyone has their limits. Ini adalah teguran to all my followers. Teguran ya, bukan marah. If you don‘t have anything nice to say, please don‘t say anything at all. To whom it may concern, I do hope that u also understand your limit too”

“You need to learn that your actions do affect other people,caused problems,negative vibes and comparison. It‘s not just always about you. Thank you,” tulis Fasha Sandha. (rtky/m)


Neelofa: Untuk Teruskan Hidup, Saya Tak Perlukan Pengganti

Kisah cinta pengacara dan pelakon Neelofa bersama aktor Hans Isaac telah pun berakhir pada minggu lalu apabila kedua-dua mereka telah memberikan kenyataan masing-masing mengenai hubungan akhirnya hubungan yang tidak kesampaian itu.

Bertemu pelakon dan juga merangkap duta kepada produk terbaru Airish Miracle, Neelofa telah memberitahu bahawa dia tidak mahu lagi dikaitkan dengan bekas kekasihnya, Hans Isaac.

Baginya eloklah untuk dia bersama-sama meneruskan kehidupan masing-masing setelah hampir 2 tahun bahagia menjadi pasangan kekasih.

“Sebenarnya kami dah putus lama, cuma hendak memberitahu kepada media & peminat peminat mengambil masa kerana kami belum bersedia sepenuhnya untuk menjelaskannya kepada umum. Apabila semua sudah menerima hakikat dan kuat untuk menerima apa yang telah terjadi ini barulah kami bersama-sama bercadang mahu memberitahu,“ ujarnya.

Neelofa turut memberitahu bahawa perpisahannya itu bukanlah berpunca daripada orang ketiga sebaliknya mereka berpisah secara baik dan matang. Bagi menghormati kedua-dua belah pihak Neelofa tidak mahu untuk memberitahu punca sebenar yang menyebabkan perpisahannya itu berlaku. Neelofa juga tidak mahu untuk dibayangi oleh aktor tampan itu.

“Saya berbincang dengan dia dan kami mendapat persetujuan untuk beritahu semua mengenai hubungan ini. Kami betul-betul putus pada bulan Februari tahun ini. Buat masa ini saya tiada masalah dengan dia cuma jarang berkomunikasi kerana biarlah kami sedikit demi sedikit membawa haluan yang tersendiri”

“Apabila cerita ini keluar saya berharap tidak ada lagi yang mengaitkan saya dan dia. Lagipun dia ada kerjaya dia sendiri dan ini juga kemahuan bersama,“ katanya panjang lebar.

Walaubagaimanapun dia tidaklah terlalu mengikut emosi apabila cintanya telah berakhir. Untuk mengelakkannya berfikir mengenai perkara itu dia lebih banyak mengisi masanya dengan bekerja dan tidak terlalu memikirkan perasaannya itu.

“Tidak ganggu fokus kerja kerana saya menggunakan peluang itu untuk saya move on dan juga menyibukkan diri saya dengan bekerja,“ katanya ringkas.

Buat masa sekarang, Neelofa memaklumkan dia masih solo dan tiada pengganti lagi. Fokusnya kini terarah kepada bisnes dan juga bidang seni yang semakin menyinar. Tetapi tidak menolak seandainya ditakdirkan lagi jodoh untuknya.

“Saya tak perlukan pengganti untuk teruskan hidup, lagipun saya ada bisnes & kerjaya yang perlu saya laksanakan. Setakat ini saya tiada sesiapa lagi dan saya tidak mencari sesiapa pun. Semuanya saya serahkan jodoh pada Allah,“ tambahnya lagi. (rtky/hfz)


Mas Khan Kekasih Baru Lana Nodin

Semua rangkaian media melaporkan perkara yang sama hari ini, Lana Nodin sudah mempunyai kekasih baru dan jejaka itu sumpah tidak pernah kami dengar sebelum ini. Kawan kawan, kita ada selebriti baru untuk di‘gossipkan.

Dalam temubual bersama media, Lana Nodin mengakui yang beliau kini mempunyai hubungan istimewa dengan pelakon baru Mas Khan atau nama sebenarnya Mas Hidzhir Khan dan jejaka tampan ini merupakan salah seorang pelakon dalam drama bersiri Gerak Khas.

“Buat masa sekarang saya hanya dalam proses mengenali dia & saya rasakan dia seorang yang senang untuk dibawa bercakap atau berbincang dan juga seorang yang open-minded. Lagipun pengalaman-pengalaman yang lepas yang pernah saya lalui, dia tidak kisah langsung dan dia seorang yang memandang ke hadapan”

“Umur dia dalam 20’an tetapi fikiran dia yang matang dan satu kepala dengan saya membuatkan kami senang untuk bekerjasama. Dia jug seorang yang pandai mengambil hati,“ ujar Lana sambil tersenyum yang kami kira dalam kebahagiaan. Amboi.

Lana yang sememangnya amat terbuka mengenai soal hubungannya ini menjelaskan bahawa setakat ini beliau mahu mengenali hati budi terlebih dahulu & tidak mahu terburu-buru mengejar cinta dek kerana pengalaman yang lepas menyeksa jiwa wanitanya.

“Setakat ini dalam proses mengenali kerana kami digandingkan bersama dalam filem terbaru berjudul Biasan dan daripada situ sedikit demi sedikit perhubungan itu ada. Lagipun kalau boleh tak mahu untuk bercerita ini secara terperinci, kerana masih terlalu awal, dan kalau ada rezeki kita akan ke fasa seterusnya,“ tambahnya lagi.

Lana turut memberitahu bahawa semenjak kebelakangan ini, beliau selalu membawa Mas Khan untuk menghadiri majlis hiburan yang diadakan supaya beliau lebih berkeyakinan di khalayak ramai dan juga boleh berkomunikasi dengan baik apabila disoal oleh wartawan.

“Saya bawa dia bukan untuk menunjuk-nunjuk kemana saya pergi tetapi lebih kepada soal untuk membantu dia tampil lebih berkeyakinan dan dia juga boleh mengenali rakan-rakan artis yang lain dan membina networking yang luas. Saya harap perkara ini janganlah di salah ertikan,“ katanya bersahaja. Bagus ada kekasih yang fikirkan kerjaya teman lelaki begini. (rtky/hfz)


Hari Ini Dalam Hiburan (N.574)

VIDEO HARI INI: Kami pun bukan berani sangat tetapi reaksi pelakon Kevin Hart ketika menaiki roller coaster sebagai menyahut cabaran Jimmy Fallon memang kelakar. Berair juga mata bila mengenangkan ketakutan yang dialami, dua kali.

Hujung minggu lalu merupakan tempoh perlahan buat panggung wayang di Amerika Syarikat selepas filem terbaru Kevin Hart, Think Like a Man Too hanya berjaya mengutip US$30 juta dan itu merupakan filem terlaris ketika ini. – Huff. Post

Personaliti TV3, Nadia Annuar menjelaskan beliau dan Sammy Simorangkir belum bersedia untuk melangkah ke alam perkahwinan disebabkan masalah perbezaan agama & tidak akan memaksa kekasihnya itu untuk masuk Islam semata mata untuk berkahwin. – mStar Online

Bintang filem Teenage Mutant Ninja Turtles akan datang, Megan Fox memdedahkan dalam satu temubual bersama media yang beliau tidak membenarkan anaknya untuk menonton televisyen kerena bimbang pengaruh iklan yang berterusan. – Too Fab

Bukan selalu band terkemuka mahu turut serta dalam fenomena budaya pop seperti filem Frozen namun baru baru ini Pearl Jam pada konsert mereka telah membawakan saduran pendek runut bunyi popular filem itu, Let It Go. Harap ada lagu penuh nanti, heh. – THR

Ekstrim juga tahap peminat selebriti di Korea apabila anggota EXO, Baekhyun yang kini dalam hubungan cinta dengan Taeyeon (SNSD) telah dipanggil sebagai pengkhianat oleh peminatnya di siaran langsung program muzik Inkigayo. – Soompi


OKU Terabai: Wardina Safiyyah Salahkan Kerajaan, Banding Dengan Australia

Hujung minggu lalu, isu seorang Orang Kelainan Upaya (OKU) berusia 15 tahun yang dikurung sehingga kurus kering mendapat perhatian masyarakat dan ramai yang bersimpati dengan nasib remaja malang itu. Ianya masih diperkatakan ramai hari ini.

Namun Wardina Safiyyah tidak mengambil masa yang lama untuk meletakkan kesalahan ke atas bahu kerajaan dan polisi negara terhadap golongan OKU hari ini.

“Ini berlaku salah satunya berpunca dari ibu bapa remaja OKU itu tidak diberikan bantuan. Saya (di sini mahu) bandingkan bagaimana kita masyarakat orang Islam melayan anak anak istimewa ini dengan negara yang kononnya kafir,” Wardina memulakan tulisan di Instagram.

“Di Australia, ibu bapa kepada anak OKU akan diberi pelbagai keistimewaan seperti elaun bulanan yang tinggi. Malah kawan saya mempunyai anak OKU kedua dua suami dan isteri tidak perlu bekerja kerana disuruh kerajaan untuk fokus menjaga anaknya yang OKU”

“Anak anak OKU dihantar ke terapi secara percuma. Dihantar ke sekolah OKU berkualiti dengan percuma dan ibu bapa diberi cuti percuma setiap tahun kerana kerajaan faham betapa tertekannya untuk menjaga kanak kanak istimewa ini”

“Ya, itu negara kafir. Anak anak istimewa & OKU kita pula? Di mana nilai kita? Terpaksa ibu bapa memikul beban tanpa pertolongan dan sistem sokongan yang padu dari mereka yang sepatutnya. Saya cuma berkongsi realiti, terimalah,” tambahnya lagi.

Well Wardina Safiyyah, walaupun polisi kita mungkin tidak sehebat Australia yang anda julang tiinggi itu, kerajaan melalui Jabatan Kebajikan Masyarakat (JKM) telah mempertuntukkan banyak bantuan dan polisi untuk membantu golongan OKU. Hmm. (rtky/m)


Erin Malek Selamat Bertunang & Bakal Nikah Oktober Ini

Hujung minggu lalu telah berlangsung majlis pertunangan pelakon remaja Erin Malek, 20 dengan teman pilihan hatinya Farriz Fauzy, 30 di Duta Suria Residency, Ampang.

Pada majlis tersebut, Erin Malek tampil anggun dalam persalinan pereka fesyen terkenal Azura Couture berserta pelamin bertemakan Fairy Blossom.

BACA: Kenal Kekasih Di Instagram & Erin Malek Rancang Tunang Jun Depan

Bercakap kepada mStar Online selepas majlis selesai berlangsung, Erin Malek melahirkan rasa lega & bersyukur semuanya sudah berjalan dengan lancar. Walaupun berkenalan dalam tempoh yang singkat, beliau yakin ini pilihan yang terbaik buat dirinya.

“Kami berkenalan pada Januari lalu& baru empat bulan mengenali, namun dalam tempoh yang singkat itu banyak perkara yang yakinkan kami untuk ke peringkat seterusnya. Dia seorang yang memang sudah bersedia untuk memikul tanggungjawab sebagai suami dan saya pula tidak ada masalah dalam hal berkahwin pada usia muda,“ ujar Erin Malek.

Tunangnya pula berkata yang memang sasaran beliau untuk berkahwin pada usia 30 tahun dan pertemuan dengan Erin Maleh memang tepat pasa waktunya.

“Saya tidak mahu habiskan banyak masa dengan bercinta, sementara kedua-dua belah keluarga memang sudah bersetuju untuk mempercepatkan perkahwinan yang mana asalnya dirancang pada tahun hadapan,“ kata Farriz Fauzy.

Kedua-dua pihak keluarga bersetuju untuk melangsungkan majlis pernikahan mereka pada 10 Oktober 2014 nanti. Tahniah & semoga perancangan ke arah gerbang perkahwinan bakal berjalan lancar. Ingat tempoh ini banyak dugaannya. Heh. (rtky/m)


Hanez Suraya. Romie Sudah Putus Cinta?

Berita yang agak (atau sebenarnya tidak) mengejutkan semua pihak hari ini nampaknya, Hanez Suraya dalam satu kenyataan kepada Harian Metro yang seakan berkata hubungannya dengan Romie, yang juga masih bergelar suami orang kini sudah berakhir.

Baca elok elok kenyataan Hanez Suraya ini kalaulah tersilap faham maksudnya.

“Saya tidak mampu berbuat apa-apa. Bayangkan setiap kali isu perceraian Romie dan Liyana dibangkitkan, nama saya diheret sama. Dalam perbicaraan pun nama saya tidak disebut, tetapi alih-alih di laman sosial nama saya dikaitkan”

“Saya menjadi bahan cemuhan dan hinaan. Saya tidak faham mengapa ia terjadi, sedangkan sebelum ini saya tegasan apa jua masalah yang berlaku antara Romie dan Liyana, jangan kaitkan nama saya. Saya sudah korbankan hubungan kami”

“Cuma orang yang tidak tahu keputusan yang saya ambil sebab saya bukan jenis semua perkara mahu dipukul canang. Apa yang saya fikir sekarang mahu teruskan kerjaya tetapi nampaknya orang masih terus menuduh dengan membuat pelbagai dakwaan negatif. Saya habis punca walaupun mengambil keputusan sejauh ini”

“Saya bersedia mengundur diri memandangkan masalah dihadapi hanya mereka yang tahu dan faham. Cuma saya minta apa jua masalah, selesaikan berdua dan jangan babitkan nama saya. Ini kali kedua saya menyatakan perkara sama. Jika saya tidak lagi ada dan wujud dalam hidup mereka namun masih dikaitkan, nampaknya saya menjadi kambing hitam dalam situasi berlaku yang ia sangat tidak bagus,” ujar Hanez Suraya hari ini.

Mungkin itu jalan yang terbaik buat Hanez Suraya secara peribadi untuk kelangsungan dirinya yang masih muda & untuk terus relevan dalam kerjayanya. Sampai bila ‘kan mahu bergelumang dengan kontroversi cinta tidak bertepi sebegini. (rtky/m)


Hari Ini Dalam Hiburan (N.573)

VIDEO HARI INI: Bukan sekali dua kita dengar ada lagu yang mempunyai persamaan antara satu sama lain dan ini senarai 10 buah lagu antarabangsa yang paling popular ditiru dari lagu lama.

Kisah pasangan remaja ini nampaknya akan kembali menjadi perhatian ramai selepas Justin Bieber & Selena Gomez dilihat keluar bersama menonton wayang dan juga aksi mesra mereka berdua keluar panggung sempat dirakam peminat yang ada. – Just Jared

Pelakon drama Amyra Rosli memberitahu beliau kini berasa gementar menunggu hari untuk dinikahkan dengan tunangannya yang juga seorang pelakon iaitu Dazrin Kamarudin & telah pun memilih 8 Ogos hadapan untuk bernikah. – GUA

Antara pelawak kegemaran kami yang telah lama menghilang, Dave Chappelle kini kembali ke bidang hiburan dan dalam persembahan kedua beliau di Radio City Music Hall, New York Kanye West telah muncul membuat kejutan buat para hadirin. – Huff. Post

Filem terbaru Seth Rogen & James Franco berjudul The Interview yang mengisahkan plot membunuh Kim Jong-Un nampaknya mendapat perhatian dari pemimpin Korea Utara itu sendiri selepas jurucakap memberitahu beliau mungkin akan menontonnya. – Inside Movies

Kalau anda terlepas, berita yang melaporkan Baekhyun (EXO) & Taeyeon (Girls’ Generation) telah sah bercinta sejak empat bulan lalu menjadi perhatian ramai sepanjang hujung minggu lalu di Korea Selatan. Mereka nampak serasi bersama, heh. – SBS Australia


Rita Rudaini: Aidil Takut Isteri & Pernah Gaduh Sampai Pecah Barang Rumah

Nah sekali Rita Rudaini membuat kenyataan balas, memang boleh terduduk lawan di sebelah sana. Awal hari ini, Aidil Zafuan ada memberikan kenyataan kepada media bahawa beliau mahu Rita Rudaini berhenti mereka cerita dan mencari salah isterinya, Zarema Zainal.

Menerusi Media Hiburan, Rita Rudaini tampil menjelaskan situasi sebenar di mana pada awalnya Aidil Zafuan yang meminta beliau memuat turun aplikasi WeChat untuk mudah terus berhubung dengan anak anak namun selepas kantoi dengan isterinya, telefon bimbit pun dirampas.

Dia sempat buat panggilan video sekali sahaja dan disekat oleh isterinya 3 hari selepas itu kerana kantoi dia berhubung dengan saya dan anak-anak. Kemudian, Aidil hubungi saya menggunakan nombor lain. Saya tanya, mana pergi telefon lagi satu dan Aidil menjawab isterinya ambil”

“Bila saya tanya kenapa, dia jawab lagi isterinya itu terjumpa history panggilan video yang pernah dibuat sebelum ini. Saya cakap dengannya, kenapa perlu takut sedangkan apa yang dia buat itu adalah untuk anak-anaknya sendiri”

BACA: Rita Rudaini Dakwa Isteri Aidil Zafuan Sekat Komunikasi Dengan Anak Anak

“Aidil juga cakap kerana kantoi dengan aplikasi Wechat itu dia dan isterinya bergaduh sehingga habis barang-barang di rumah dipecahkan,” cerita Rita Rudaini.

Kalau benar seperti didakwa, ganas juga sifatnya isteri baru Aidil Zafuan ini. Rita Rudaini turut menambah yang Aidil Zafuan juga pernah mengadu tentang sikap isterinya termasuk kehabisan duit kerana menanggung majlis perkahwinan di sebelah pihak perempuan.

Anda boleh membaca tulisan penuh di Media Hiburan untuk mendapatkan gambaran jelas akan apa yang diceritakan Rita Rudaini terhadap berkas suaminya & Zarema Zainal itu. Rasanya kisah ini tidak akan ada penghujung jika berterusan begini. (rtky/m)


Aidil Zafuan: Burukkan Nama Isteri Dan Tuduhan Rita Melampau

Semalam ianya menjadi perhatian ramai apabila Rita Rudaini mendedahkan yang isteri kepada Aidil Zafuan, Zarema Zainal telah menyekat beliau dari terus berkomunikasi dengan bekas suaminya itu melalui aplikasi Whatsapp & WeChat.

BACA: Rita Rudaini Dakwa Isteri Aidil Zafuan Sekat Komunikasi Antara Mereka

Itu kisah dari sebelah pihak sahaja dan hari ini melalui mStar Online, Aidil Zafuan telah tampil memberikan kenyataan dari pihaknya yang menyatakan tuduhan Rita Rudaini itu sebagai sesuatu yang melampau dan mahu memburukkan nama isterinya, Zarema Zainal.

“Saya sebenarnya terkejut apabila Rita mengaitkan isteri saya dalam masalah kami. Apabila dah jadi macam ini saya perlu mempertahankan isteri saya yang tidak ada kena mengena pun dengan perkara ini,” ujar Aidil Zafuan.
“Selama ini isteri saya tidak pernah menghalang saya untuk berjumpa dengan anak-anak. Saya terkejut apabila Rita menuduh isteri saya pula menyekat (block) aplikasi WhatsApp dan WeChat saya agar tidak dapat berhubung dengannya. Rasanya tuduhan Rita itu sudah melampau”

“Andai kata memang benar WhatsApp dan Wechat disekat, SMS kan ada? Kenapa dia tak boleh SMS atau telefon saya terus? Apabila Rita membuat kenyataan kepada media, ia telah burukkan nama baik isteri saya yang mana dia turut dihentam oleh orang ramai di laman sosial”

Aidil Zafuan juga menjawab tuduhan yang beliau tidak datang menjenguk anak sejak berkahwin & beliau sendiri mengakui perkara itu kerana duduk jauh di Johor kerana bekerja.

“Tetapi saya ada tanya khabar mereka kepada Rita. Dia yang tidak balas mesej saya. Masa anak saya, Arjuna sakit pun dia tidak beritahu. Saya dapat tahu pun selepas Rita memuat naik gambar anak di Instagram dan apabila saya mesej dia tanya? Dia tak jawab pun,” tambahnya.

Pemain bola sepak ini juga menambah yang beliau sudah penat menghadapi cacian orang ramai selepas berkali kali diserang sebagai tidak bertanggungjawab terhadap anak dan meminta Rita Rudaini untuk berhenti mereka reka cerita. (rtky/m)


Diana Danielle Cemburu Nora Danish Pegang Tangan Farid Kamil

Terkejut juga kami membaca kenyataan terbaru Diana Danielle yang ditulis melalui Instagram beliau malam ini. Ada nada kurang berpuas hati dengan satu tindakan Nora Danish memuat naik gambar untuk promosi filem terbaru Pengantin Malam.

Menerusi nota dalam Instagram itu, Diana Danielle mempersoal kenapa dalam banyak banyak gambar untuk promosi filem tersebut yang ada tetapi gambar Nora Danish memegang tangan suaminya, Farid Kamil yang dimuat naik ke laman sosial.

“Banyak lagi gambar yang lebih elok boleh di’upload untuk promosi filem kamu, gambar pegang tangan suami saya juga nak dikongsi. Oh faham, mungkin itu akan membuat orang teruja untuk tengok filem kamu. Hati of hati, sabarlah,” luah Diana Danielle.

Kasihan pula kami kepada Nora Danish walaupun ada kebenaran dalam hak Diana Danielle sebagai seorang isteri namun sebagai seorang yang juga mencari rezeki sebagai pelakon, beliau seharusnya lebih arif akan tuntutan kerja. Oh well. (rtky/m)


Azwan Kombos Doakan Yang Terbaik Buat Nad Zainal

Kisah percintaan yang putus di tengah jalan antara Azwan Kombos & Nad Zainal bukanlah cerita baru lagi tetapi apa yang ingin diceritakan di sini ialah Azwan sendiri kini telah move on dengan apa yang telah terjadi kepadanya.

Bagi Azwan Kombos, dia akan terus mendoakan yang terbaik buat bekas kekasihnya itu.

“Saya dah move on kalau boleh saya tidak mahu lagi memori tersebut melekat dalam minda dan mahu padam terus tetapi mustahil perkara itu berlaku. Saya doakan yang terbaik buat mereka”

Mengenai telahan yang dibuat sebelum ini mengenai hubungan antara Hefny Sahad & Nad Zainal ternyata benar belaka apabila mereka telah mengakui sedang hangat bercinta.

BACA: Nad Zainal Akui Sedang Bahagia Dengan Hefny Sahad, Enggan Komen Lanjut

“Ya telahan saya sebelum ini sememangnya betul apabila mereka kini dikatakan sedang bercinta. Setakat ini saya tidak belum berjumpa lagi dengan Nad. Saya tahu cerita ini pun melalui media”

Azwan turut menjelaskan apabila terjadinya kisah putus cintanya bersama Nad Zainal emosinya sedikit terganggu dan lama-kelamaan dia sudah menerimanya dan lebih bersikap rasional. Dia turut memberitahu bahawa dia sudah penat mengenai semua ini dan hanya mampu untuk berdoa yang terbaik untuk mereka berdua.

“Mula-mula putus cinta saya rasa sedih dan marah sekali atas perpisahan yang terjadi ini. Tetapi lama-kelamaan saya sudah boleh menerimanya dan berfikir secara rasional. Lagipun saya sudah penat bercakap mengenai perkara ini dan saya doakan mereka bahagia”

“Buat masa sekarang ini saya sangat sibuk dengan penggambaran dan mengenai jodoh dia akan datang secara semulajadi. Buat masa sekarang tiada sesiapa lagi dalam hidup saya,“ katanya mengakhiri perbualan. Bagus untuk anda, ramai yang menanti di luar. (rtky/hfz)


Hari Ini Dalam Hiburan (N.572)

VIDEO HARI INI: Sudah hari Jumaat, ini yang perlu anda buat. Selamat berhujung minggu!

Selepas tiga tahun berpisah, akhirnya Jennifer Lopez dan Marc Anthony telah sah bercerai selepas mahkamah Los Angeles memberikan kata putus tentang hak penjagaan bersama anak kembar mereka yang berusia 6 tahun. – Huff. Post

17 Cara Dunia K-Pop Akan Mengubah Kehidupan Anda, Selamanya. Kot. – Soompi

Bintang siri televisyen Sherlock, Benedict Cumberbatch khabarnya kini sudah mempunyai seorang teman wanita namun pelakon itu masih berahsia akan identiti wanita bertuah itu dan dia lebih suka hal peribadi menjadi rahsia. Hmm. – Celebuzz

Pelakon Rita Rudaini tidak akan membenarkan isteri kepada Aidil Zafuan, Zarema Zainal untuk mendekati anak-anaknya kerana menganggap wanita tersebut sebagai punca anak-anaknya kini terputus hubungan dengan bapa mereka. – Utusan Malaysia

Ini bukan kali pertama pasangan selebriti ini melakukan iklan percuma sebegini, terbaru Emma Stone & Andrew Garfield sekali lagi menggunakan perhatian yang diberikan paparazzi kepada mereka untuk mempromosikan badan kebajikan pilihan mereka. – People


Amy Search Sudah Malas Ambil Pusing Soal Kehidupan Nabila Huda

Biarlah mereka urusan anak beranak kenapa kita perlu sibuk menyelak kain. Seperti biasa kerana ianya menarik untuk diambil tahu kalau tidak masakan anda sampai ke sini. Sep sikit!

Baru baru ini, jadi satu perbualan ramai apabila ada pengikut di Instagram Nabila Huda mengajak selebriti itu untuk menukar agama dek kerana pilihan dalam gaya hidup yang dibuat beliau sejak akhir akhir ini — dan ajakan itu lebih kepada sindiran kami kira.

BACA: Gaya Hidup Bebas, Peminat Di Instagram Ajak Nabila Huda Tukar Agama?

Bapa kepada Nabila Huda, Amy Search telah dihubungi media untuk memberikan kenyataan berhubung isu terbaru ini kerana anak perempuannya itu kini masih berada di Eropah dan tidak dapat dihubungi untuk mengulas secara peribadi.

“Sebenarnya, saya baru tahu perkara ini. Saya dah malas! Saya kini tidak mahu komen apa-apa. Saya hanya akan berkongsi perasaan bersama isteri saya sahaja.

“Saya tidak akan bercerita kepada media. Dengan siapa dia bersama, di mana dia berada, saya tidak tahu dan tidak mahu ambil tahu. Biarlah dia,‘ ujar Amy Search kepada Sinar Harian.

Dari kenyataan Amy Search, kami kira beliau bukan malas untuk ambil peduli tentang anaknya itu dan siapalah tidak sayangkan anak sendiri tetapi beliau sudah malas untuk memberikan apa apa kenyataan kepada media kerana risau akan dimanipulasi. Tindakan bijak. (rtky/m)


Bekas Isteri Restu Hubungan Nedim Dan Nora Danish, Tiada Masalah

Nama Nora Danish kembali menjadi perbualan minggu ini apabila beliau berkecil hati apabila ada pihak yang menuduh beliau sebagai punca perpisahan kekasihnya kini, Nedim Nazri dan isterinya Nabilah Khan. Bukankah mereka berdua sudah lama berpisah? Hmm.

BACA: Nora Danish Pelik Orang Kritik Hubungan Rapat Dengan Anak Nedim Nazri

Nabilah Khan atau lebih manja dengan panggilan Bee Khan telah mengeluarkan satu kenyataan melalui akaun Instagram peribadi beliau menjawab persoalan ini dan jelas wanita itu tidak punyai sebarang masalah dengan hubungan Nora Daniah & bekas suaminya.

“Nedim adalah bekas suami dan juga ayah kepada anak saya. Dia telah menjalinkan hubungan dengan Nora dalam tempoh masa yang agak lama dan mereka dilihat bahagia bersama”

“Anak saya, Dre juga gembira apabila bersama mereka serta anak Nora (Putera Rayqal). Dan sebagai seorang ibu saya bahagia melihat anak saya bahagia,“ tulis Bee Khan.

Nora Danish turut menulis membalas kenyataan positif Bee Khan ini dengan meluahkan rasa syukur dengan penjelasan yang diberi selain berharap hubungan mereka berdua semakin baik selepas ini. Begitulah wanita yang matang, tidak bercakaran kerana lelaki. Heh. (rtky/m)